Søvn | Mit Arbejdsmiljø\nMere end hver femte danske lønmodtager sover dårligt. Vi ser på, hvordan søvnproblemer kan afhjælpes.\nJobbet kan have stor indflydelse på søvn\nHvis vi skal forstå, hvorfor vi sover dårligt og hvad der kan få os til at sove bedre, spiller jobbet en vigtig rolle.\nMagasinet Arbejdsmiljø Nr. 08 2019\n5 råd til at sætte fokus på søvn på arbejdspladsen\nJolien Vleeshouwers, forsker på det norske arbejdsmiljøinstitut STAMI, har undersøgt, hvilke forhold på jobbet der kan betyde, at vi sover dårligt om natten. Her giver hun fem tips til, hvad der kan gøre timerne på puden bedre.\nFleksibilitet på jobbet afhjælper gener ved søvnløshed\nNår det er aften og nat, ligger Kenneth Fredslund Hansen ofte og vender og drejer sig i sengen. Sådan har det været i tilbagevendende perioder gennem det meste af hans liv.\nMangel på søvn har gjort det svært at passe studie og arbejdsliv\nDitte Borgvold har ikke fået en hel nats søvn i halvandet år.\nBedre koncentration på job med rolig musik\nAfdæmpet musik og en større bevidsthed om at komme ned i gear inden sengetid har hjulpet Bente Haugaard med at falde i søvn. Det har givet hende mere ro og gjort det lettere at koncentrere sig på arbejdet.\nMindre søvn kan forstyrre koncentrationen\nHvis vi sover bare lidt mindre om natten, kan det påvirke, hvordan vi har det næste dag på jobbet, viser amerikansk forskning.\nLog ind for at se alt indholdet\nAbonnenter på Magasinet Arbejdsmiljø har fuld adgang til Mitarbejdsmiljø.\nTegn abonnement Log ind\nMikroorganismer i skrald\nNye krav til sortering af affald og klimaændringer kan resultere i flere mikroorganismer i skraldemænds arbejdsmiljø. Udsættelsen for mikroorganismerne varierer med for eksempel årstiden, og simple tiltag kan mindske den, viser forskning fra Det Nationale Forskningscenter for Arbejdsmiljø.\nMagasinet Arbejdsmiljø Nr. 03 2020\nIndsatser med fokus på sundhedsfremme på arbejdspladserne har hidtil ikke haft den store effekt blandt kortuddannede med fysisk hårde job. Derfor diskuteres det netop nu, om det giver mening at integrere sundhed og arbejdsmiljø på nye måder.\nMagasinet Arbejdsmiljø Nr. 02 2020\nReel indflydelse eller overfladisk snak? Danmark er blandt de bedste i Europa til at inddrage medarbejderne. Men medarbejderinddragelse er dilemmafyldt, og det er vigtigt at overveje, hvordan medarbejderne inddrages, så de gode intentioner får en reel effekt.\nMagasinet Arbejdsmiljø Nr. 01 2020


En deluxe-udvidelse til Arkham Horror: The Card Game - nyhed - papskubber.dk\naf Vagn Hinge d. 7. maj 2020\nDet er ikke til at komme uden om, at vi er midt i en Corona-tid, hvor det er henholdsvis familie- og solospillene, der kommer mest på bordet. For mit eget vedkommende er listen over spil på hylden, der endnu ikke er blevet spillet, kun blevet skammeligt længere de seneste par måneder – for selvom der bare ikke kommer den sædvanlige mængde pap på bordet, kan man jo godt forsøge at holde liv i sin yndlingsbrætspilsbutik. Tænk, hvis den ikke overlever til på den anden side!\nSkal du gøre din brætspilpusher en tjeneste, så hop med på Arkham Horror: The Card Game. No Pun Included er undervejs med deres anden anmeldelse af spillet, som er blevet til et Mega Review i to afsnit, der kan ses på dette link . Deres anmeldelse af spillet er ikke så lidt bedre end deres første, her 5 fulde udvidelser senere, men med til historien hører også, at det er en omkostningsfuld vej at begive sig ned af, derfor en brætspilspushertjeneste.\nDen 6. Arkham Horror: The Card Game deluxe-udvidelse er på vej med de 2 første scenarier i eventyret The Innsmouth Conspiracy . Hvilket eventyr Fantasy Flight denne gang kaster dig i armene, er i bund og grund lige meget. Spillet er sædvanligvis bidske bøllebank til 1-2 spillere (3-4, hvis du investerer i to grundspil) i Howard Phillips Lovecrafts aparte Cthulhu-verden, og det føles altså virkeligt godt at komme hæsblæst ud på den anden side, svedig som en havørn.


Dag 4 - Tirsdag d. 17. august - Spændende regnvejrsdag\nMorgenstemning i køkkenet på Kastrupskole nord for Vordingborg.\nTid til en lille drik mælkebøttesaft.\nNøej, hvor det dog regnede fra morgenstunden! Og det blev det ved med heeeele dagen – og hold da helt op, hvor var de våde, da de kom til Mogenstrup og Fladsåskolen.\nOg så skulle man jo tro, at det var nedtur – men nej - da køkkenholdet drejer ind på p-pladsen og pisker over til svømmehallens foyer, møder vi to smilende, frokostspisende Fod på Livet-folk, Bente og Amdi, som hviler ud efter små tyve kilometer i tirsdagsregnvejr. Lidt efter kommer Jesper med et endnu mere strålende smil, smider regnslaget, ruller buksebenene ned og siger: Det er dejligt ikke at få våde bukseben!\nI løbet af frokosten spisningen kommer svømmehallens ene leder og vil høre om vores vandretur. Amdi kender lidt til hallen og får spurgt, om det er muligt at tage sig en lille lur i underetagen? Og jo, det er det bestemt – så Jesper, Amdi og Bente fik sig en velfortjent ”morfar” på langs på bløde madrasser!\nOm aftenen fik vi resten af holdets oplevelser. Winnie og Fidde havde sammen med Gertrud, Lilli og Diana besøgt den kæreste hestepige på Hammerbakkevej 16. Først var deres øjne faldet på nogle tiltrækkende halmballer, og mens de stod og diskuterede, hvem der skulle gå ind og spørge, om de måtte hvile sig i dejlighederne, blev gardinerne trukket fra i vindueskarmen og Henriette åbnede og spurgte om der var noget, hun kunne hjælpe med?\nSnart var der åbnet for gildesalen, borde og stole tryllet frem og vore deltagere bænket i læog ly for regnen.\nSikken vidunderlig gæstfrihed – og en hjertelig tak til Henriette. Som i øvrigt også tog imod de næste to, som kom forbi, Ane Kirstine og Laila.\nSå var der dem, der mødte en sød murer ude ved kirken i Hammer. Han fortalte om kirkens historie, og hvordan han drager fra kirke til kirke i lokalområdet og restaurerer dem.\nVed Lov kom de forbi et lille udsalg, som havde dyrket pyntegræskar – det særlige var, at de havde form som svaner! Hvordan det kan være sket, melder historien ikke noget om.\nOg så var der traktoren uden fører! Man hører en temmelig voldsom larm, ser en stor traktor køre ude på marken – en blomkålsmark – det ser temmelig syret ud – godt nok kører den langsomt – men alligevel! Så endelig ser man, at bag traktoren går 7 folk og pakker blomkål i kasser. Ja, ja, moderne gartneriproduktion!\nHer til aften har vi besøg af Bente, Amdis søde hustru, som er kommet for at se, hvad hendes mand har begivet sig ud i. Det ser nu ud til, at hun er helt på højde med situationen og har helt styr på, hvad turen går ud på. Dejligt med besøg!\nVi får gennemgået dagens rute og påpeget de steder, hvor rute-beskrivelsen kunne være mere tydelig. Så er der morgendagens rute – et par sange – og så – nå ja, der er også lige vasketøjet, som skal hænges til tørre efter sådan en våd dag – og så er det – ikke til køjs – men ”til gulvs”.


Du er her: AU Medarbejdere Medarbejderservice HR Ansættelsesforhold Arbejdstid Vejledning om arbejdstidsregler\n§-henvisninger i dette afsnit relaterer sig til ”Cirkulære om statens arbejdstidsaftale” (cirkulære af 5. juli 2021).\nIkke afviklet over-/merarbejde kan konverteres til opsparingsdage, jf. § 11.\nWeekendgodtgørelsen udbetales uafhængigt af evt. over-/merarbejdsgodtgørelse efter § 8 og § 9, men du kan ikke få over-/merarbejdsbetaling for de timer, som du får weekendgodtgørelse for.\nArbejde som honoreres med weekendgodtgørelse indgår IKKE i arbejdstidsopgørelsen og kan ikke udløse over-/merarbejdsbetaling.\nLørdagen er ekstraarbejde udover det almindelige arbejde. De 4 timer indgår ikke i arbejdstidsopgørelsen.\na) Overenskomsten – organisationsaftale for landbrugsarbejdere, gartneriarbejdere, gartnere og forsøgsarbejdere\nNatpengereglerne er hjemlet i Cirkulære om natpenge mv. for tjenestemænd i staten af 24. marts 2006.\nIkke afviklet afspadsering kan konverteres til opsparingsdage jf. § 15.


FCN-træner havde håbet på mere efter sent pointtab | Sport | stiften.dk\nPubliceret 19. april 2019 kl. 21:29\nFlemming Pedersen så fredag sine spillere smide en 2-0-føring i de døende minutter ude mod OB.\nFCN-træner Flemming Pedersen havde håbet på for alvor at melde sig ind i bronzekampen inden 2-2 mod OB.\nFC Nordsjælland måtte nøjes med det ene point, da holdet fredag spillede 2-2 på udebane i Superligaen mod OB.\nNordsjællænderne scorede ellers til 2-0 i det 87. minut, men efter en hurtig reducering og siden en udligning til allersidst i dommerens tillægstid, stod der 2-2 på måltavlen, da kampen blev fløjtet af.\nDen udvikling på kampen skuffer FCN-træner Flemming Pedersen.\n- Jeg har en følelse af stor skuffelse. Drengene ville rigtig gerne vinde, siger Nordsjælland-træneren.\n- Vi stressede os selv og blev for pressede til sidst, siger han.\nInden kampen var FC Nordsjælland fem point efter OB, og havde nordsjællænderne holdt føringen til sidst, ville det hul kun have været på to point.\nFC Nordsjælland havde da også på forhånd udset kampen mod OB som en nøglekamp i forholdet til håbet om at kunne vinde bronzemedaljer. Derfor var det sene pointtab ekstra irriterende, siger Flemming Pedersen.\n- Vi havde håbet på, at vi for alvor kunne komme med i bronzekampen med en sejr i dag.\n- Det bliver rigtig svært at hente bronze, men der er stadig 18 point at spille om, så det er stadig muligt, siger FCN-træneren, hvis hold i så fald skal overhale både Brøndby, OB og Esbjerg.\nMålscoreren til 2-0, Andreas Skov Olsen, delte sin træners frustrationer efter det sene pointtab.\n- Det er helt forfærdeligt. Det er en kæmpe mavepuster at være foran 2-0 og så ikke holde den.\n- Vi har før mistet point i overtiden, og det er for dårligt, at vi ikke har lært af det, siger han.\nNæste opgave for FC Nordsjælland er på mandag, hvor førerholdet FC København gæster Farum.


Dette er ikke en maler - en bog om af Torben Weirup (Bog, Indbundet)\n> Bøger>Dette er ikke en maler - en bog om billedkunstneren Peter Bonde: en bog om billedkunstneren Peter Bonde\nDette er ikke en maler - en bog om billedkunstneren Peter Bonde: en bog om billedkunstneren Peter Bonde (Bog, Indbundet)\nIllustrator: Anders Sune Berg m.fl.\nDette er ikke en maler - en bog om billedkunstneren Peter Bonde: en bog om billedkunstneren Peter Bonde\nPeter Bonde (f. 1958) er en af de mest radikale figurer på den danske kunstscene. Siden starten af sin karriere har han udforsket maleriets muligheder og begrænsninger, og bevaret en konstant nysgerrighed for at afprøve ting som racerbiler og affald som kunstnerisk materiale. Gennem utallige stilskift har han formået at genopfinde sig selv som kunstner og at udfordre de kunstneriske genrers grænser.\nDette er ikke en maler følger Peter Bonde fra akademitiden i start 1980´erne, hvor han begynder at udstille med andre af sin generations kunstnere under navnet De unge vilde, over det internationale gennembrud, da han repræsenterer Danmark på Venedig Biennalen i 1999, og frem til de seneste års produktion. Denne bog er således den første, der beskriver Peter Bondes samlede virke.


Microsoft svinger den store sparekniv: 18.000 bliver arbejdsløse - Computerworld\nTopchef Satya Nadella skærer til som ventet. Flere end hver tiende medarbejder bliver ramt af fyring - de fleste skyldes omfavnelsen af Nokia.\n18. juli 2014 kl. 10.50\nFinland ser ud til at blive ramt hårdest af den kæmpe fyringsrunde, som Microsofts topchef Satya Nadella som ventet annoncerede i går.\nDet skete i et brev til alle ansatte i koncernen, som tæller 127.000 ansatte på verdensplan. Du kan læse brevet her.\nFyringerne, som i alt vil ramme 18.000, går i gang med det samme. I løbet af de næste seks måneder vil 13.000 ansatte få en opsigelse.\nFyringerne var altså ventet. Allerede tirsdag skrev Computerworld: Otte store problemer i Microsoft: Er der kæmpe fyringsrunde på vej?\nDe fleste af fyringerne - 12.500 - skyldes Microsofts køb af Nokia Devices and Services. Den virksomhed skal nu integreres i Microsoft, og synergigevinsterne skal høstes.\nFyringerne rammer både funktionærer og ansatte i produktionen.\nI følge finske medier skal personalet i Finland skæres ned med 1.000 ansatte. Finland er altså tilsyneladende det land, der bliver ramt hårdest, skriver Computerworlds svenske søstermedie idg.se.


Rejs på ferie i jeans | Holiday News\nAlt om mode Andre temaer Tips & Guides Tips til ferien\n16. januar 2020 2. februar 2020 Holiday news\nJeans kan holde til rejsen\nDet er altid en god ide at have noget slidstærkt på til ferierejsen. Man spilder på dem og man slider kraftigt på dem under turen.\nSå er det man skal finde et par jeans der også kan holde til rengøringen bagefter og selve sliddet. Mos Mosh laver jeans med simple men de lækreste detaljer på uden det bliver for meget. Så er de slidstærke uden for meget bling bling.\nDe er meget smagfulde og stilen er bare i højsædet. Man oplever sjældent dette væld af farver, vaske og materialer ind i samme design.\nNoget Mos Mosh er mest kendt for er deres lækre pasform der giver så velsiddende jeans næsten uanset om man er en størrelse 24 eller en størrelse 34. Mos Mosh jeans er både behagelige, de er praktiske, og meget flotte at kigge på.\nSøger du en stor Mos Mosh forhandler i københavn så er det helt sikkert et kik værd at tage til Chopin i Charlottenlund. Her forhandles det absolut største udvalg af Mos Mosh kollektioner. Det gælder både jakkesæt, toppe og jeans.\nMos Mosh er nu også kommet med en beauty serie som lige har set dagens lys her i august 2019.\nMos Mosh laver jeans til kvinder og piger i mange farver, modeller og pasformer, men alle bukserne har én ting til fælles – kvaliteten er på sit absolut højeste. Mos Mosh er et anerkendt og populært modemærke med mange års erfaring, når det gælder produktion af kvalitetsjeans.\nJonny Q er kvalitet og mode samlet i ét par bukser\nMærket stammer fra London, men bukserne produceres i Italiens modedistrikter og fremstilles af nogen af de bedste materialer på markedet.\nJonny Q producerer moderigtige jeans i høj kvalitet til en fantastisk pris. Jonny Q gik ved sin dannelse forrest med innovative designs og var blandt andet det første mærke til at lancere jeans med stretch.\nDet har altid været mærkets vision at skabe trendy og feminine jeans i høj kvalitet, som til hver en tid kan udgøre grundlaget for det perfekte, moderigtige og fashionable outfit. Jonny Q’s jeans er tidsløse i design og af en kvalitet, der sikrer mange års brug.\nJonny Q laver jeans, der både sidder godt på kroppen og som ser godt ud på samme tid.\nUdover at fremstille moderigtige jeans, prioriteres det hos Jonny Q højt at skabe jeans i den perfekte, feminine pasform, som kan få alle kvinder og piger til at føle sig godt tilpas – uafhængigt af kropstype, højde og smag. Derfor fremstilles bukserne også i et bredt udvalg af forskellige pasformer, så alle kvinder kan finde et par bukser, der passer helt perfekt til dem.\nBukserne fås både i tight fit med stretch, i baggy fit, med print og i mange forskellige, flotte farver. Bukserne fås i øvrigt både i højtaljede modeller og med normal talje. Så er du en moderigtig kvinde, der også går op i kvalitet og komfort, er Jonny Q det helt rigtige mærke for dig.\nGør nemt noget ud af dig selv til hverdag med lækkert tøj\nMange af os har en tendens til at glemme os selv i hverdagen, når vi tager tøj på. Det er jo bare vores familier, venner og kolleger, som vi er sammen med i det daglige. Hvis der ikke er en dresscode på arbejdet, er det nemt at forfalde til bare at hoppe i et par jeans og en t-shirt og smutte ud af døren.\nDet er der heller ikke noget galt med, men det er faktisk en rigtig god ide, at du husker dig selv også. Det er nemlig en forkælelse at gå med lækkert tøj, og hvorfor skulle du nøjes med kun at forkæle dig selv ved særlige lejligheder.\nDet kan være, at du indvender, at du jo ikke kan tage festtøj på til hverdag, og det er helt rigtigt, men der findes masser af lækkert hverdagstøj.\nDet er for eksempel tøj af mærket Prepair. Der er gjort meget ud af at lave tøj med et feminint snit, der sidder godt på kroppen, og hvor det har lækre detaljer, der gør, at du føler dig flot i det – også selvom det bare er tøj til hverdagsbrug.\n← Bukser til ferien\nJeans er Norditaliens store exportvare →\nTasker fra theRubz hitter til ferien\n16. oktober 2019 Holiday news Kommentarer lukket til Tasker fra theRubz hitter til ferien\n5 ferieråd til den sammenbragte familie\n21. juni 2019 Holiday news Kommentarer lukket til 5 ferieråd til den sammenbragte familie\nVind 4 m/s, SØ


Vestjyde udpeget som fanebærer til Paralympiske Lege | TV MIDTVEST\nVestjyde udpeget som fanebærer til Paralympiske Lege\nLisa Gjessing, der oprindeligt er fra Skjern, skal gå i front for Danmark til åbningsceremonien ved de Paralympiske Lege.\nLisa Gjessing, anden fra højre, er stolt over at være rollemodel for andre.\n24. jun 2021, kl. 17:05\nDen 42-årige para-taekwondo-kæmper Lisa Gjessing fik i dag tildelt en ekstra opgave til årets Paralympiske Lege.\nSammen med para-atleten Daniel Wagner blev hun udpeget til at skulle bære fanen og gå i front for Danmark til åbningsceremonien til de Paralympiske Lege.\n-\tJeg får sommerfugle i maven, hver gang jeg tænker på det. Det er en kæmpe drøm for mig. En drøm, jeg ikke engang vidste, at jeg havde. Selve åbningsceremonien fylder faktisk også meget i den drøm, jeg har om PL. Det er en kæmpe, kæmpe ære at få lov til at repræsentere Danmark og at få lov at gå forrest ind, siger Lisa Gjessing, der oprindeligt er fra Skjern.\nBLÅ BOG - Lisa Gjessing\nHende og Daniel Wagner er udpeget som fanebærer både på grund af deres flotte resultater og deres evne til at agere rollemodeller.\n-\tMed de meget flotte sportslige resultater var Lisa et oplagt valg som fanebærer, men lige så vigtig har været Lisas menneskelige egenskaber. Lisa fremstår som en stærk rollemodel, både inden og uden for parasporten. En fanebærer, som alle kan være stolte af, siger Nicklas Bjaaland, der er chef de mission for PL-holdet.\nquoteDet er det, der gør at det hele giver mening for mig. Det er på ingen måde at jagte medaljer.\nLisa Gjessing, fanebærer, Paralympiske Lege\nFor Lisa Gjessing betyder det netop meget at kunne være et forbillede for andre.\n-\tDet er jo grunden til, at jeg er i det her. Det er jo for på en eller anden måde at kunne gøre en forskel. Det er jo det ekstra lag, der er ved PL. Det er det, der gør at det hele giver mening for mig. Det er på ingen måde at jagte medaljer. Det er det her med, at man kan komme ud og forhåbentlig gøre en forskel ved også at vise andre, at der er flere måder at gøre tingene på. Og at komme ud og få nogle oplevelser og komme videre med sit liv, selv om man har nogle skavanker. Det skal ikke stoppe en, siger Lisa Gjessing.\nParalympiske Lege begynder i Tokyo den 24. august.\nSe her et portræt af den ukuelige vestjyde, da hun kæmpede for at kvalificere sig til para-OL.


• Vis emne - ABS aktivererr når jeg drejer\nABS aktivererr når jeg drejer\n12 indlæg\t• Side 1 af 1\naf hans jørgen skov » søn dec 13, 2015 13:53 pm\nJeg får nogen gange en brummelyd og vibration i bremsepedalen når jeg drejer til venstre imens bremsen er trådt ned, den kan fortsætte efter jeg har rettet op og bremsen er sluppet og går så væk hvis jeg træder på bremsen igen, det er nogenlunde den samme fornemmelse som når ABSen går igang når det er glat.\nDer er ingen fejl på ABS lampen og den lyser i begyndelsen når man starter som den skal og det bremser tilsyneladende ok.\nDet er en V70 AWD fra 97\nRe: ABS aktivererr når jeg drejer\naf Claus » søn dec 13, 2015 14:54 pm\nNår du køre langsomt og drejer så køre dine hjul i forskellig hastighed og så aktiverer den ABS en det er normalt.\nMin gør der hverdag jeg drejer ind i min carport.\nMen at den fortsætter når du køre lige ud er ikke normalt, du bør nok se dine ABS ringe efter for snavs rust og revner.\naf Charli Lund » tirs dec 15, 2015 18:35 pm\njeg holder på en knækket abs ring jeg har lige skiftet en på min v70n årg 2000 det er nemt og den kostet kun 59 kr i biltema. prøv at løft bilen op og drej hjulet rundt imens du kikker og lyser. ps prøv at søg knækket abs ring på Google så kan du se hvordan den ser ud.\nTilmeldt: søn nov 23, 2014 18:25 pm\naf Nomac » tirs dec 15, 2015 21:26 pm\nMå tilslutte mig Claus og Charli\nHavde samme symptomer på bilen for en måneds tid siden.\nSkiftede ABS ringene. Ingen problemer herefter.\nFik inspiration her: https://www.youtube.com/watch?v=cqYm8AdbfF0\nS60 2,4 - 140 HK - man. gear - årgang 2002 - BLP 890 HU\nTilmeldt: tirs mar 01, 2011 19:47 pm\nGeografisk sted: Marstal\naf Kingo » man apr 11, 2016 12:33 pm\nMin er også begyndt på det pjat - kun når jeg drejer skarpt(fuldt udslag) og umiddelbart kun ved venstresving. Det er ikke konsekvent... Hvis jeg prøver at fremprovokere gør den det 1 gang - max 2 - derefter ikke. Det er en fornemmelse af skurren - og jeg ser ikke umiddelbart abs lampen lyde så jeg går ud fra at det er noget andet på min?\naf hans jørgen skov » ons nov 16, 2016 12:00 pm\njeg har stadig fejlen, nu gør den det også selv om jeg ikke har rørt bremsen inden jeg drejer, kan det være noget i servostyringen, jeg har ikke fundet nogen knækkede ABS ringe, det er kun når jeg drejer til venstre og bliver ved efter jeg har rettet op, hvis jeg så rører bremsen let går det væk, hvis jeg så skal til venstre igen umiddelbart efter gør den det ikke igen. der er ingen fejlkoder og ABSen ser ud til at virke.\naf Klågem » lør nov 19, 2016 12:40 pm\nHvis du kører ligeud og bremser blødt ned til 0. Kommer lyden så lige inden du holder stille. ?\nDer kan også være slør i et forhjulsleje. Men det er sjældent\naf Klågem » lør nov 19, 2016 12:42 pm\n* overså lige at det er en awd\nEr dine dæk slidt ens. Alle 4\naf hans jørgen skov » søn nov 20, 2016 15:23 pm\nJo det er nye dæk og den gjorde det samme med sommerhjulene, det er mest hvis jeg bremser ned for at dreje, derefter drejer til venstre med sluppet bremse, så kommer der en brummelyd der mærkes ret tydeligt i bremsepedalen, når jeg så kører ligeud igen blir det ved et stykke tid og jeg kan som regel få det til at stoppe ved at røre bremsepedalen et par meter. hvis jeg ikke gør noget blir det ved omkring 200 mtr og holder så op.\naf Klågem » søn nov 20, 2016 21:08 pm\nDu har en knækket abs krans\naf hans jørgen skov » man nov 21, 2016 14:46 pm\nAltid rart med en kontant udmelding, ny hev jeg venstre side fra hinanden og jo der var godt nok en revnet ABS krans,\naf Klågem » man nov 21, 2016 15:39 pm\nKingo skrev: Min er også begyndt på det pjat - kun når jeg drejer skarpt(fuldt udslag) og umiddelbart kun ved venstresving. Det er ikke konsekvent... Hvis jeg prøver at fremprovokere gør den det 1 gang - max 2 - derefter ikke. Det er en fornemmelse af skurren - og jeg ser ikke umiddelbart abs lampen lyde så jeg går ud fra at det er noget andet på min?\nEn knækket abs-krans tænder ikke abs-lampen.


De af jer, der har fulgt med længe, ved måske at min kære far for snart et år siden fik konstateret kræft.\nI dag skal min far have sat giftpumpen på for sidste gang og forhåbentlig skal vi aldrig slås med kemo mere – nogensinde! Eller kræft i det hele taget for den sags skyld.\nJeg har haft skrevet om mine tanker i den forbindelse et par gange før, her og her.\n”Kampen” er ikke slut endnu, men den lakker mod enden. Nu kan vi strege kemo over med den fedeste streg ever, næste skridt på listen er operation og genoptræning derefter. Og så skulle vi gerne være i mål, i hvert fald i det store hele. Og så skal sårene efter chokket ellers have lov at hele for alvor.\nPå lørdag, når jeg skal fejre min 30 års fødselsdag med familie og venner, skal jeg ikke være (eneste) midtpunkt hele dagen. Jeg har fået lov at låne Anders’ fødselsdag og han skal da ikke slippe helt for fejring af den grund. Derudover skal vi fejre at kemokampen er slut, for det er virkelig en ting der er værd at fejre!\nDe næste 48 timer skal den sidste gift ind i hans krop, og så kan han endelig få fjernet pumpen, og den tilhørende dims, der har været indopereret i mange måneder efterhånden.\nSlutningen på kemokampen er en milepæl vi nok ikke lige glemmer foreløbig.\nFørste milepæl var da strålebehandlingerne var overstået, dernæst 1. operation og sidenhen da ”vi” var halvvejs med kemobehandlingerne og vi kunne begynde at tælle ned, men dagens milepæl er nu noget større.\nMåske det kan virke lidt vildt at jeg ligefrem føler det som om det er en kamp vi sammen kæmper, men alle der har haft kræft tæt inde på livet ved vist, at det ikke kun er patienten der lider..\nJeg er godt klar over at alt det min far har gennemgået og skal gennemgå slet ikke kan forstås for mig, der ikke har mærket det på egen krop, men jeg synes helt ærligt også det er hårdt at være pårørende!\nDer følger en ulidelig magtesløshed med, som jeg har haft svært ved at tackle. Heldigvis har jeg haft mulighed for at modellere min hverdag, så jeg har kunnet være der når der har været behov for det.\nSå altså; i dag er en glædens dag! Og jeg er sikker på at min far sidder på sygehuset med et smil på læben, med overskud til at pjatte og sludre om alt og intet med de sygeplejersker der skal hjælpe ham for sidste gang. Og med en glædeståre i øjenkrogen, for er der noget der kan sætte selv den mest selvbeherskede i kontakt med sine tårekanaler, så er det kræft..\nHurra og glædelig onsdag derude – og husk at kys-kramme lidt ekstra på alle jeres kære <3\nP.S. Billedet er fra i går aftes, den smukkeste himmelske ildebrand som både drengene og jeg var dybt betaget af\nSkrevet af Pernille - Mormedmere kl. 19.08\nJeg skrev om Familieliv, Kærlighed, syg, Tanker, Tårer\nMette 26. marts 2014 kl. 07.45\nStærk læsning, der fremkalder tårer i øjenkrogen. Stort tillykke til din far og til jer med at han i dag afslutter kemobehandlingerne. Det er en stor dag! Og rigtig god fejring af jer alle sammen på lørdag - jeg er imponeret over dine forberedelser. Dine heldige gæster har noget af en fest i vente!!\nAnonym 26. marts 2014 kl. 08.53\nFår næsten helt tårer i øjene, når jeg læser dette.. Men hvor er det smuk skrevet😂 håber alt går godt, og kan virkelig godt forstå i skal fejre dagen idag.. Håber i får en fantastisk dag\nVicki Mama Lola 26. marts 2014 kl. 08.54\nStort tillykke med jeres milepæl og kommende fødselsdag, jeg er rørt på jeres vegne og håber alt bliver godt og slut på forløbet.\nMin mand kom ud for en ulykke for nogle år siden og fik i den forbindelse af vide, at det nogle gange tog hårdere på pårørende, så det er ikke så mærkeligt at du selvfølgelig er meget berørt og at det påvirker dig.\nIkke sagt at det selvfølgelig også har påvirket din far enormt meget, men pårørende er ligeså ramt.\nRigtig god fest og rigtig god bedring med ham.\nAnonym 26. marts 2014 kl. 09.49\nJeg kender dig ikke men jeg har fulgt din blog længe og også historierne om din far.\nMin mor var igennem et lignende forløb for 3 år siden og det var virkelig hårdt.\nDine tanker og ord om din fars sygdom har ramt mig hver gang og husket mig på, hvor skrøbeligt livet er. For når man er kommet igennem sådan et forløb og chokket har lagt sig - så glemmer man det faktisk lidt, hvor utroligt det end må lyde.\nDet er vanvittigt hårdt pludselig at være patient, men det er også rædselsfuldt at stå på sidelinien og være magtesløs.\nMange pårørende kan få depressioner fordi man oplever situationer man slet ikke har kontrol over og hvis man ikke har været igennem det, kan det være svært at forstå.\nJeg ønsker dig en helt fantastisk fest på lørdag og et kæmpestort tillykke med at I som familie snart er ude på den anden side igen :) God bedring til din far!\nFie 26. marts 2014 kl. 12.48\nTillykke til Jer alle! - kan godt forstå at der skal fejres igennem :-)\nKristina/www.myhouseins.blogspot.com 26. marts 2014 kl. 20.02\nHvor er det godt for jer, kan godt forstå at I vil fejre det! Stort kram til dig\nAslaug 27. marts 2014 kl. 13.19\nDet er måske til tider sværere, at være pårørende. Jeg har oplevet både at være pårørende og patient. Jeg mistede min mor til kræften for nogle år siden og har efterfølgende selv været igennem en kræftsygdom. Det sværeste var nok at stå på sidelinien som pårørende og være magteløs..... Selvom jeg ikke kender dig eller dine nærmeste ønsker jeg, jer alle det bedste :)\nØnsker dig en fantastisk fødseldagsfest :)


Morgen-briefing: Slut med nøglekort fra udgangen af juni / Danske Sonion vinder kopisag mod Huawei og Sony / Kina vil censurere online-kommentarer - Computerworld\nMorgen-briefing: Slut med nøglekort fra udgangen af juni / Danske Sonion vinder kopisag mod Huawei og Sony / Kina vil censurere online-kommentarer\nSlut med nøglekort fra udgangen af juni. Danske Sonion vinder kopisag mod Huawei og Sony. Kina vil censurere online-kommentarer. Top-folk i et af verdens største sites trækker sig. Proact køber tysk firma med 85 medarbejdere\n22. juni 2022 kl. 06.14\nVelkommen til onsdagens morgen-briefing fra Computerworld, som i dag er sammensat på morgen-kvisten af Dan Jensen.\nSlut med nøglekort fra udgangen af juni\nFra udgangen af juni er det slut med at anvende NemID-nøglekortet.\nSådan lyder budskabet fra Finanstilsynet, der slet og ret forbyder de danske pengeinstitutter at anvende NemID-nøglekortet fra 1. juli.\n"Finanstilsynet vurderer, at NemID-nøglekortet ikke lever op til kravene om stærk kundeautentifikation, der skal anvendes, når en bruger tilgår sin betalingskonto online," lyder det fra tilsynet.\nDet betyder, at de danske bank-kunder fra 1. juli ikke længere vil kunne anvende papkortet til at komme ind i deres netbank eller gennemføre betalinger.\nI stedet skal de anvende NemID-appen, en nøgleviser eller den nye MitID.\nDu kan læse mere hos Finanstilsynet her.\nDanske Sonion vinder kopisag mod Huawei og Sony\nHuawei og Sony får midlertidigt forbud mod at sælge en række høretelefoner, som ifølge to kendelser i Sø- og Handelsretten indeholder kopier af komponenter, som danske Sonion har rettighederne til.\nDet drejer sig om komponenter, der kan opfange vibrationer i kæbebenet. Sonion har patenteret teknologien under navnet Pick Up Bone Sensor.\nHuawei har tidligere købt teknologien af Sonion via underleverandøren Goertek men stoppede pludselig indkøbet, hvorefter det kinesiske selskab kort tid efter lancerede sin egen identiske teknologi på området, som også Sony er begyndt at anvende.\nDu finder hele afgørelsen fra Sø- og Handelsretten her.\nKina vil censurere online-kommentarer\nKina er på trapperne med en plan, som sigter efter at regulere de milliarder af online-kommentarer, der bliver skrevet hver dag.\nIfølge MIT Technology Review indebærer planerne, at alle online-kommentarer skal pre-viewes af myndighederne, inden de bliver sendt ud i æteren.\nPlanen er en opdatering af de nuværende regler, som Kina vedtog i 2017, som primært sigtede mod at regulere selve indhold - men altså ikke de underliggende kommentarer.\nIfølge kineserne har der i den seneste tid været en del tilfælde, hvor posts på eksempelvis statsmeddeleser på Weibo er blevet fulgt af kommentarer, der beskylder staten for at lyve eller som har udfordret det opsatte narrativ.\nDe nye regler dækker alle formater - det vil sige tekst, symboler, gifer, billeder, lyd og video.\nKina er i forvejen meget aktiv med at regulere og censurere online. Eksempelvis har TikTok-ejer ByteDance ansat flere tusind såkaldte content-reviewers, mens andre selskaber anvender særligt specialiserede selskaber til opgaven.\nTop-folk i et af verdens største sites trækker sig\nDet hører til sjældenhederne, at både CEO og COO trækker sig samtidig fra store selskaber. Men det er ikke desto mindre tilfældet for et af verdens helt store online-selskaber målt på trafik Mindgeek, der står bag blandt andet Pornhub og en række andre meget besøgte pornosites.\nHer meddeler de to mangeårige topchefer, CEO Feras Antoon og COO David Tassillo, at de begge trækker sig. Deres exit kommer i kølvandet på stigende kritik over Mindgeeks forretningsmodel, som har skabt spændinger mellem dem og ejer, østrigske Bernd Bergmair.\nMindgeek regnes for at være verdens største selskab inden for online-porno. Selskabet står bag pornosites som Pornhub, YouPorn, Brazzers og andre.\nSelskabet omsatte i 2018 for næsten en halv milliard dollar, men røg siden i alvorlige efter, at Visa og Mastercard trak sig som betalingspartnere på grund af beskyldninger om trafficking og andre forbrydelser.\nIfølge Financial Times har der længe været gang i et beskidt opgør på øverste niveau i Mindgeek, hvor blandt andet CEO Feras Antoons millionvilla i Montreal pludselig brændte ned i fjor. Bestyrelsen er nu igang med at finde den nye ledelse.\nProact køber tysk firma med 85 medarbejdere\nSvenske Proact køber det tyske software-selskab Sepago med godt 85 medarbejdere for at ‘forstærke’ sin ‘markedstilstedeværelse og ekspertise’ inden for cloud-transformation, som det hedder.\nProact er også solidt tilstede på det danske marked, hvor selskabet med hovedkvarter i Vallensbæk Strand beskæftiger godt 20 medarbejdere.\nProact meddeler, at selskabet anvender opkøb som en aktiv del af sin vækststrategi. Det betaler 12 millioner euro for det tyske selskab.\nDu kan læse mere i børs-meddelelsen, som du finder her.


Plan for nødområder skaber uro - FINANS\nPlan for nødområder skaber uro\nEt Danmarkskort med 14 steder opmærket som nødområder for havets havarister har bragt sindene i kog. Frygten for olieforurening og ødelæggelse af naturværdier lurer i de kommuner og amter, som bliver berørt af Miljøstyrelsens plan for nødområder i danske farvande.\nPlanen skal nu diskuteres med miljøorganisationer, rederiforening, amter og kommuner. Slutresultatet kan meget vel ende med, at der udpeges langt flere steder. En endelig afgørelse skal foreligge senest 5. februar 2004, som er fristen for at opfylde et EU-direktiv om nødområder til søs.\n»Det kan være en fordel at udpege få områder. Så bliver ikke så mange berørt. Omvendt kan det være en fordel at udpege mange, så havaristerne ikke skal slæbes så langt,« siger kontorchef i Miljøstyrelsen, Jørgen Magner. Han nævner op til 30 nødområder som en mulighed...


Små stykker arvemateriale fra maden kan hverken påvirke dit helbred i hverken positiv eller negativ retning, viser danske forskere.\nTorsdag D. 23. FEBRUAR 2017 KL. 10:51\nModelfoto: Små stykker arvemateriale fra maden kan hverken påvirke dit helbred i hverken positiv eller negativ retning, viser danske forskere.\nSmå stykker arvemateriale, kaldet mikroRNA, fra den mad, vi spiser, kan ikke komme fra tarmen ud i blodet og påvirke vores helbred.\nDet er konklusionen i et stort studie med dansk deltagelse, der dermed skyder hul i en teori, som de seneste fem år har skabt heftig debat i videnskabelige kredse.\nTeorien stammer fra kinesiske forskere, som i 2012 viste, at mikroRNA fra ris kan komme fra tarmen ud i blodet og påvirke menneskers optag af kolesterol i kroppen.\nMen den teori skyder de danske forskere nu endegyldigt ned.\n»I nogle år har vi diskuteret frem og tilbage, om mikroRNA kan komme fra maden ud i blodet og dermed påvirke os på den ene eller den anden måde. Det har et par studier vist, og derfor har det været vigtigt, at få det afgjort. Det har vi nu gjort, og vores forskning viser, at det ikke kan lade sig gøre, og at resultaterne fra de andre studier formentlig skyldes kontaminerede (forurenede, red.) forsøg,« fortæller postdoc på DTU Fødevareinstituttet ved Danmarks Tekniske Universitet Claus Heiner Bang-Berthelsen til Videnskab.dk.\nMikroRNA er små stykker RNA, som regulerer generne ved at hæmme dem fra at blive udtrykt. Derfor har tanken om en overførsel af mikroRNA fra en organisme til eksempelvis mennesker både skræmt og begejstret forskere.\nHvis overførsel finder sted, kunne man eksempelvis forestille sig, at mikroRNA fra GMO-afgrøder kan komme ud i kroppen og på den måde påvirke vores helbred. Man kunne også forestille sig, at mikroRNA fra andre organismer kan have en negativ effekt på menneskers helbred.\nMen de forestillinger har altså ikke hold i virkeligheden, viser forskerne i deres nye studie.\nI det nye studie har de danske og internationale forskere for første gang lavet en gennemgående analyse af mere end 800 forskellige studier, hvor forskere fra hele verden har analyseret indholdet af blandt andet mikroRNA i blodprøver og prøver af væsken i hjernen blandt mennesker.\nI analysen har forskergruppen filtreret datamaterialet for alle mikroRNAer fra mennesker, så de kun kiggede på mikroRNA fra andre organismer.\nPå den måde kunne de undersøge en sammenhæng mellem fødeindtag og en eventuel ophobning af fremmed mikroRNA i blodet.\nDet stod dog hurtigt klart, at det fundne mikroRNA ikke kom fra føden.\n»I de prøver, hvor vi fandt fremmed mikroRNA, kom det fra insekter og gnavere. Det er typiske organismer, som man finder i et laboratorium og ikke i maden, og det peger på, at vi har tale om en kontaminering og ikke en overførsel af mikroRNA fra maden til blodet, sådan som andre studier har vist,« forklarer Claus Heiner Bang-Berthelsen til Videnskab.dk.


Af: Johan Schmidt Larsen - 03.10.2008\nFor to år siden skrev to amerikanske præster filmhistorie. Brødrene Ken og Alex Kendrick fra Sherwood Baptistkirke i Georgia satte sig for lave en forkyndende film besat med amatørskuespillere og med et budget på bare 100.000 dollars. Facing the Giants blev mod alle forventninger en kæmpe succes blandt amerikanske kristne og har til dato indtjent mere end 10 mio. dollars.\nMeget tyder nu på, at brødrene er ved at gentage kunststykket, men på et endnu højere niveau. Filmen Fireproof havde sidste weekend premiere i amerikanske biografer og endte på en flot fjerdeplads med en omsætning på 6,5 mio. dollars, og det til trods for, at den blev vist i færre biografer end de andre film på top 10 listen. Regner man i antal biografgæster i de 839 biografer, hvor filmen blev vist, sluttede filmen på andenpladsen blot overgået af actionfilmen "Eagle Eye".\nAvisen USA Today skrev følgende om filmen: "Overraskelsen denne weekend var den kristne film "Fireproof". Filmen, der er produceret for 500.000 dollars blev vist i 839 biografer. Dramaet med Kirk Cameron havde en omsætning på 6,5 mio. dollars og indtog en fjerdeplads. De fleste analytikere havde ikke forventet, at den ville komme i top 10, og dog opnåede den anden bedste placering i år blandt film, der bliver vist i færre end 1000 biografer."\nFilmen handler om Caleb Holt, der lever efter gamle brandmænds ordsprog om "aldrig at lade en kammerat i stikken". I sit arbejde som brandmand lever han helt naturligt efter dette princip, men i sit ægteskab er det en helt anden historie.\nEfter ti års ægteskab er Caleb og Cathrine Holt ved at glide så langt fra hinanden, at de begge ønsker en skilsmisse. Mens de forbereder skilsmissen, overtaler Caleb's far ham til at afprøve et eksperiment: At turde elske.\nMens Caleb håber på, at eksperimentet ikke har noget med hans forældres nyfundne tro at gøre, tager han imod udfordringen. Men spørgsmålet er, om det vil det være muligt for ham at elske sin kone, men samtidig undvige Guds kærlighed til ham? Vil han være i stand til at elske et menneske, der ikke længere er modtagelig for hans kærlighed? Eller vil hans ægteskab være endnu et forhold, der går op i røg?\nOgså denne gang har Ken og Alex Kendrick valgt udelukkende at bruge amatørskuespillere, dog med undtagelse af hovedrollen. Den er besat af Kirk Cameron, der bl.a. er kendt fra Left Behind-filmene.


» Billig Basil Cento Cykelkurv Bag Hvid – 249 kr.\nHar du brug for en stor og smart cykelkurv, som du kan skrue fast til dit bagagebærer, så skal du købe dig denne Basil Cento Cykelkurv Bag Hvid. Den er nemlig både rummelig, har et flot design og er specifikt beregnet til fastmontering med de medfølgende (Læs mere)\nNavn: Basil Cento Cykelkurv Bag Hvid\nKategori: Basil > Kurve & Tasker > Tilbehør\nEn del online butikker tildeler nu om dage alverdens leveringsformer. Den mest moderne er i vore dage levering til en pakkeshop, fordi det er ekstremt fleksibelt at kunne hente dine varer når der er tid til det. Fragtmetoden er altså særligt ukompliceret, og typisk endvidere den mindst kostelige leveringsløsning ved køb af Basil Cento Cykelkurv Bag Hvid.\nDu bør tillige prøve at få produkterne sendt til din adresse eller til hvor du arbejder. Fragtmetoden viser sig i regelen en tand mere pebret, men tillige særligt overkommelig. Den mest betalelige metode til levering vil dog altid være at du selv henter pakken, men dette er betinget af at du lever nærved e-butikkens hjemsted.\nAntal dages levering på Basil > Kurve & Tasker > Tilbehør kan i nogle tilfælde være ultra vigtig såfremt vi har behov for din ordre inden for kort tid, så i det øjemed er det skam essentielt at man checker det estimerede leveringstidspunkt ved den pågældende vare.\nTemmelig mange e-handler giver løfte om 1 dags levering på en række varer, eksempelvis Basil Cento Cykelkurv Bag Hvid, hvilket dog nødvendiggør at ordren gennemføres forud for et angivent klokkeslæt, sådan at de med sikkerhed kan nå at få de nye varer afsendt forud for at medarbejderne tager hjem.\nNogle enkelte internet outlets præsterer fragt uden betaling, men i de fleste tilfælde er det forbeholdt når der bestilles for et fastsat beløb. Alternativt skal du overveje den mest letkøbte leveringsløsning, som ofte – uafhængig om du er tæt på Silkeborg, Rønne eller Helsinge – vil være at få bragt din bestilling til et udleveringssted.\nDet er efterhånden ret så overkommeligt for købere at analysere priser på forskellige internet firmaer i Danmark, og til tak har utallige online outlets været tvunget til at presse salgspriserne på en række af deres produkter – til børn, og samtidig til kvinder og mænd – voldsomt, og endda nogle gange love fri fragt.\nDet kan alligevel være indbringende at granske flere webshops efter tilbud på Basil Cento Cykelkurv Bag Hvid før du gennemfører din bestilling, således at man er skråsikker på at opnå den mest attraktive pris.\nDu skal dog ikke undervurdere, at ifald en online webshop udbyder bedst i test varer til en udsalgspris der er uendeligt gunstig, så er det for det meste være en indikator for en uægte online butik. Bestillinger med kort er ikke desto mindre omfavnet af en ordning, hvilket bistår dig som køber imod uoprigtige online forretninger.\nVi tilråder generelt bestillinger med kort eller mobilbetaling. Som et alternativ kan du overveje en løsning på afbetaling fra eksempelvis ViaBill, for så vidt du hellere vil afdrage beløbet af flere omgange.\nFør folk køber hos en e-butik burde man på en vis måde tage stilling til dens handelsaftale, men det er mange gange en tidskrævende opgave.\nEt andet alternativ kunne derfor være at undersøge om netbutikken er medlem af e-mærke ordningen, grundet at det skulle være en antydning af at netshoppen efterfølger gældende dansk lovgivning, samt at online forhandleren af og til kontrolleres af fagfolk der har nøje kendskab til bestemmelserne på området. Dette er en god chance for at få bistand, hvis du får udfordringer i forbindelse med din handel.\nI øvrigt stiller vi forslag om at du er omhyggelig omkring de mest vitale vilkår der kan have indvirkning på transaktionen, som eksempelvis hvilken returneringsret online webshoppen kører med. I den sammenhæng er det ligeledes afgørende, at man altid gemmer ens ordremail, så man senere kan vidne om handlen af Basil Cento Cykelkurv Bag Hvid, om du søger et produkt til en dame eller herre.\nTrustpilot yder helt fordelagtige løsninger til at kontrollere en stor portion eksisterende kunders vurderinger og derfor er det en hjælp, at du gennemgår online forretningens ratings af Basil Cento Cykelkurv Bag Hvid inden du bestiller.\nFacebook resulterer i tillige i højeste grad uafhængige metoder til at få indblik i online forhandlerens popularitet. Herinde er der mange e-forhandlere som giver folk mulighed for at frembringe en omtale af købsoplevelsen, som ligeledes må anvendes til at vurdere tilfredsheden hos kunderne.\nHjemmesiden er finansieret af reklamer. Vi hjælper et hav af forhandlere på nettet hvori vi promoverer firmaernes varer, og indtjener kommission når den besøgende vi sender videre gennemfører et køb.\nAnvisninger omkring varer og internet shops ajourføres jævnligt, men det er ikke muligt for os at give garantier imod ændringer der måtte være foretaget siden seneste opdatering af websitets data.


VFF hentede et point i Odense - Viborg F.F. Prof. Fodbold A/S fo\nVFF hentede et point i Odense\nDet blev til en enkelt point i Odense, da Viborg FF og OB spillede 0-0 på Tre-For Park. Jonas Kamper misbrugte desværre straffespark undervejs.\nLørdag eftermiddag skulle VFF forsøge at følge op på sidste uges sejr over Esbjerg, da Mølbys tropper gæstede OB i Odense. Det blev en kamp, hvor hjemmeholdet kom bedst fra land, og dominerede på bolden, men uden for alvor at blive farlige. Jeppe Curth kom frem til kampens første store mulighed for VFF, men desværre headede angriberen i sidenettet. OBs Thomas Mikkelsen og Joan Edmundsson kom også frem til chancer, men der faldt ingen mål før pausen.\nI anden halvleg blev gæsterne mere farlige. Serge Deble blev skiftet ind i pausen, og ivorianeren skabte uro i hjemmeholdets defensiv, hvor også Jung-Bin Park og Oliver Thychosen holdt forsvarsspillerne beskæftigede.\nEfter en times spil fik VFF spillets største mulighed, vil nogen mene, nemlig et straffespark. Serge Deble sparkede på mål, og hjemmeholdets Kenneth Emil Petersen blokerede med hånden, og så pegede dommeren på pletten. Men som det desværre også skete så ofte i sidste sæson, så skete det desværre igen. Jonas Kamper misbrugte straffesparket.\nKort forinden havde gæsterne faktisk bolden i nettet, da Deble fandt Thychosen med en fin stikning, og et godt spark op i nettaget så det ud til, at Viborg skulle foran med 1-0, men linjevogteren vinkede fejlagtigt for offside.\nTil sidst var der sporadisk med chancer i begge ender, men ingen af holdene fandt skarpheden, og dermed sluttede kampen med samme resultat som den startede; nemlig 0-0. Næste opgave er på fredag på hjemmebane mod Randers.\nOB – Viborg FF 0-0\nPeter Friis – Jonas Thorsen, Mikkel Rask, Jeroen Veldmate, Søren Frederiksen – Jonas Kamper, Christian Keller, Jeppe Grønning, Oliver Thychosen – Jeppe Curth, Jung-Bin Park\nSerge Deble for Jeppe Curth (45.)\nAndreas Bruhn for Jung-Bin Park (82.)


Kabel til udendørs spot | Lav-det-selv.dk\nJeg skal til og lave udendørs spot i mit udhæng, men er i tvivl om hvilket kabel jeg skal bruge til det, har hørt det skal være noget bestemt da det er udendørs, jeg regner med at det skal være 230v spot.\nEr der nogen væsentlig forskel på om det er 230v eller 12v og hvad ville i men e er bedst og hvorfor?\nDu kan sagtens bruge ganske almindeligt installationskabel, f.eks. fra onkel Harald\nEr personligt gået helt væk fra 12V installationer, jeg gider ikke alt det bøvl med transformator (som jo skal være tilgængelig), belastning osv.. du kan få så mange fine spots til 230V som må indbygges direkte i isolering osv. hvis du f.eks. går efter en udendørs GU10 spot, du kan nemt skifte fra halogen til LED osv.\nTusind tak for svaret, jamen jeg tror da bare at jeg henter noget almindeligt installationskabel og sætter 230 v spots i udenfor så, og så skifter jeg dem bare ud med led har nemlig også spots indenfor som jeg så samtidig kan skifte ud til led.\nBare husk at dine udendørs spot selvfølgelig skal være til... udendørs, de skal hede noget med IP44\nOg så husk lige at du ikke selv må lave den installation, da det et en fast installation.\nIkke for at være hellig.\nFå nu en elektriker til at lave det.\nMå jeg ikke selv sætte spotsene op i udhænget og forbinde dem med kablerne så elektrikeren bare skal montere kablet i stikkontakten?\nGrisling -> Når du sætter spots op, er det en fast installation og det skal der en aut. til... Og det er nok de færreste der ville vælge at afslutte det i en stikkontakt. Men går ud fra du tænker på en afbryder?\nMen når elektrikeren har sat spotsene op må du gerne udskifte den mener jeg...\nDet har været oppe et par millioner gange og svaret er det samme hver gang.\nNej du må ikke lave fast el installation hvilket dette her hører under.\nHva man så reelt gør er jeg så personligt lige glad med\nDet jeg bider mærke i er at din viden virker begrænset, i det du spørger om du må bruge samme kabel om det er en 230 volt eller en 12 volt. Pga. ohms lov vil den strøm mængde der skal igennem kablet ved en 12 volt installation være mange gange større hvilket så kræver en langt tykkere kabel. Så kort sagt, nej det er ikke samme kabel.\nDerud over så forbinder man aldrig sådanne lamper til en stik kontakt !\nHvis du har en afbryder indendørs, eller mulighed for at sætte en op, skal det jo også være der du tager strømmen fra til dine lamper. Derfor skal du både have nul og leder med ud til dine udendørs belysninger.\nKabel valg er begrænset til at det skal være godkendt til det du vil. Om det skal igennem forskellige bygningsdele, hænge frit eller andet (det ved du).\nSom sagt. Din viden virker lidt begrænset så måske du skulle alliere dig med en elektrikker eller så læse mere om det på nettet.\nDet kræver en del erfaring at lave en spot installation, da der er mange regler omkring dette.\nMan bruger ikke alm.installationskabel fra Harald, men gerne blød kabel og gerne varmefast.\nJeg ville vælge indbygningsspot til udhæng i 230 V og så med Gu10 fatning,fordi det er ganske simpelt at montere og så fordi at fatningstypen Gu10 er meget alsidig der findes Alm. spotpære, Lavenergipære og LED pære til disse og igen så er der mange forskellige watt størrelser.\nDet ville være en god ide at vælge en udvendig indbygningsspot der er galvaniseret eller med alu krans som alternativ rustfrit.\nDu kan bruge 3x1,5 Pkaj ledning til spot i udhæng, det kan som regl købes hos den lokale elektriker.\nheld og lykke med dine indbygningsspot i udhænget, og har du spørgsmål til belysning eller lys og lamper så må du skrive til mig.\nkabel til led spot


YOGAREJSEN – PÅSKEN 2018 - LEDERSKAB FRA DIN FEMININE KERNE : Yoga Kalender : Yogaudstyr.dk\nYOGAREJSEN – PÅSKEN 2018 - LEDERSKAB FRA DIN FEMININE KERNE\nArrangør: Jette Blok & Birgitte Baadegaard\nPlacering: Mandrem, GOA Indien\nFra: 24/3/2018 kl. 08:00\nTil: 2/4/2018 kl. 12:00\nAntal visninger: 523\nForløbet her er ganske unikt sat sammen og findes endnu ikke andre steder. Det kombinerer ledelsesudviklingsforløb, yoga, meditation & netværk.\nDet er relevant for dig som kvinde såvel for den virksomhed du dagligt er i. At være i Indien giver dig chancen for at få dig væk fra hverdagen, så du kan perspektivere bredere over emnerne – og gruppen du vil være med i vil give dig netværk og relationer for livet.\nDu vil kunne implementere både værktøjer og yoga i hverdagen og i det moderne arbejdsliv, når du kommer hjem, til gavn for dig personligt såvel for den virksomhed, hvor du dagligt lægger dine dyrebare timer.\nRejsen er til dig som:\n*Oplever ubalance mellem det maskuline og det feminine i samfundet\n*Tror på en indre balance og en ydre balance – og at vi skal skabe sammenhæng\n*Tror på, at der må være andre veje i livet, end den samfundet foreskriver\n*Gerne vil bidrage på en ny måde i samfundet\n*Gerne vil komme nærmere din kerne og vej\n*Er berøring med ledelse i hverdagen\n*Anerkender, at hoved og resten af kroppen har bedst af at være forbundet\n*Finder det udfordrende at være hele dig i verden\n*Er vild med yoga – eller har mod på at blive vild med det\n*Nyder stilhed og fordybelse\n*Ønsker indsigt i yoga, mindfulness og meditation\n*Trænger til en bedre sammenhæng mellem hjerne og resten af kroppen\nDette er turen, der giver dig en helt unik oplevelse af fordybelse, nærvær, ro og refleksion i helt sublime omgivelser på et af verdens bedste og skønneste Yogaresorts i Indien.\nSelvom vi er et sted, hvor vandet er 28 grader og solen ligeså, så er dette et kursusophold – og vi har tænkt os at give dig ALT, hvad vi har, så du kan få så meget hjem som overhovedet muligt. Det gælder fra top til tå – og fra inderst til yderst. Dette er især en indre rejse, som indbyder til refleksion og fordybelse. At du så samtidig får tid til at slappe af på stranden, nyde en massage og den skønne mad, er en bonus oveni.\nEn typisk dag…\nDu står op og mærker morgenvarmen. Iklæder dig behageligt yogatøj og gør dig klar til at mødes med gruppen til morgenyoga med Jette i Yogashalaen. Du starter dagen med morgensider i din notesbog og refleksion inden yogaen går i gang. Yogaen afsluttes altid med afspænding og meditation.\nHerefter nyder du den overdådige brunch og fortsætter dagen med egen forkælelse. Forkælelse kan være på stranden, en gåtur, en massage eller noget helt fjerde.\nEfter morgenmaden, mødes vi igen i Yogashalaen til workshop med Birgitte, som tager os både ud i samfundet og ind i din feminine kerne.\nEfter workshop er der tid til DIG – og til at gøre lige, hvad du vil. En middagslur (som du garanteret ikke har taget i årevis)? En tur til stranden? Slentre til det lokale lille marked? En frokost på stranden? En massage? Et par timers yoga mellem 16-18? Det er op til dig.\nSå ser du solen gå ned med en kølig cocktail eller juice i hånden, går tilbage til Ashiyana og nyder en overdådig aftenbuffet med masser af grønt og organisk mad.\nHver aften på Ashiyana er der en event kl. ca. 2015 (der vil stå information i receptionen) – og hvis du har lyst til at deltage i den gør du det – eller du måske bare slapper af under palmerne i godt selskab med enten andre eller dig selv.\nDet kræver ingen forudsætninger at deltage – udover nysgerrighed og engagement – og naturligvis også en villighed til at deltage aktivt i den gruppe, som du indgår i. Workshops lægger op til masser af fordybende samtaler og indsigter – både i fællesskab og i mindre grupper.\nMest af alt ønsker vi, at du får en indsigtsfuld tur – som er en lise for både sjæl og krop – og at du opdager nye dimensioner i dig, som kan bruges fremadrettet, når du når du igen skal tilbage til hverdagen.\nDu får minimum 24 timers undervisning med mulighed for yderligere 14 timers yoga.\n12 timer med yoga og meditation & 12 timer med workshops & øvelser med lederskab som nøgleord leveret af Jette Blok & Birgitte Baadegaard.\nOverskrifterne for de 5 workshops er:\nDin historie og kultur\nDin indre leder\nDin feminine essens\nEgentid, afslapning, refleksionsopgaver & selvforkælelse – måske en massage, tur på strand og frokost\nMiddag på Ashiyana\nPå ankomstdag er der fælles workshop med JB & BB, herunder velkomst ceremoni faciliteret af Ashiyana kl. 1530. Søndag den 1. april er der fælles morgenworkshop, afrunding & evaluering af forløbet.\nVi lægger op til, at vi spiser morgenmad & aftensmad sammen – men det er også vigtigt for os, at du får netop den ferie og tur, som du ønsker – så har du brug for at være mere med dig selv, så gør endelig det. Der skal være plads til det hele – mest af alt, plads til dig – og du behøver aldrig begrunde, hvorfor du lige har brug for lidt tid for dig selv.\nDer vil blive lagt timer ind en dag med StilleStund. Typisk en dag efter endt workshop til yogaen starter morgenen efter. Du vil se tidspunktet på det endelige program. Det er naturligvis frivilligt at deltage i StilleStund – vi anbefaler det dog, da det er vores erfaring, at det giver dybere refleksioner både mens du er i det – og også i tiden efterfølgende.\nDer vil være en hel fridag midt i forløbet og vi vil lørdag aften opfordre til en fælles middag uden for Ashiyana for egen regning.\nUdbytte af workshops med Birgitte\n*Du bliver opmærksom på hvordan historien stadig ånder dig i nakken\n*Du lærer veje til at styrke din kommunikation\n*Du bliver bevidst om din naturlige rytme\n*Du bliver opmærksom på fordelene ved at dele i poler og modsætninger\n*Du opdager ”the missing link” i dit liv\n*Du får defineret din egen indre leder\n*Du vil se dine egne behov tydeligere og kunne integrere dem i et fællesskab\n*Du får lys på dine egne blindspots\nWorkshops består af oplæg, øvelser. Vi vil gerne have, at du kommer på banen – så hold dig ikke tilbage med input. Du kommer hjem med konkrete redskaber, du kan integrere i din hverdag – og er blevet klogere på både dig selv, dit nærsamfund og verden omkring dig. Vi håber at give dig en masse AHA oplevelser og indsigter – og mon ikke også, at du selv supplerer med et par til resten af gruppen.\nUdbytte af yoga med Jette\n*Du mærker din krop endnu mere\n*Du forøger din smidighed og styrke\n*Du opnår et mere frit åndedræt\n*Du mærker, at dit hoved og din krop er mere EN\n*Du mærker en ro på en ny måde og vil være i stand til at genfinde roen selv\n*Du mærker meditation\n*Du lærer om mindfulness\n*Du kommer H J E M til dig\nDen yoga der undervises i tager udgangspunkt i Hatha, som er yogaens grundstamme. Der drysses vinyasa/flow på. Der vil være masser af dybe stræk – langsomme bevægelser og åndedrætsøvelser – og alle kan være med. Jette har dyb indsigt i hensynstagende yoga – og vil være meget opmærksom på D I G undervejs. Det kræves ikke, at du har prøvet yoga før – og du behøver ikke være speciel smidig (som mange tror). Du vil også hver dag meditere og mærke effekten af mindfulness. Yoga er for alle – også den yoga, som Jette underviser i. Du vil måske mærke din krop som aldrig før – det er en gave i en tid, hvor mange mennesker, er så meget i hovedet. Kom hjem. Yogaen vil hænge sammen med de daglige workshops med Birgitte, så du vil mærke en rød tråd i forløbet.\n*Der er 18\n*Hvis I er 2, der bor sammen sparer I lidt på indkvartering\n*Ashiyana er alkoholfri og røgfri - men udenfor resortet, må du gerne nyde begge dele\nDu betaler kursuspris ved tilmelding – indbetaling kan evt. deles op max 2 rater, efter aftale (dog min. 2799,00 ved første rate).\nPris og med 31. juli 2017\n4.799,00 pr. person\nPris til og med 30. oktober 2017\n5.799,00 pr. person\nHerefter er kursusprisen\n6.799,00 pr. person.\nDu sparer altså 2.000,00 kr. ved at tilmelde dig hurtigt (det er faktisk dine lommepenge…) OG du får oven i JBs app ”StilleStund” samt BBs bog ”Når mænd og kvinder kommunikerer”, hvis du tilmelder dig senest 31. juli 2017.\nKursuspris betales ved tilmelding – indbetaling kan deles i 2 rater efter aftale (1. del dog min. 2.799), del 2 skal i så fald være indbetalt senest 30 dage efter første indbetaling. Ved tilmelding efter 1. februar 2018 betales dog fuldt beløb ved tilmelding.\nSamlet set kan du gøre turen fra 14.999 inkl. fly, egen bolig, morgenmad, aftensmad & kursus.\nBolig skal betales 15. januar 2018, du modtager særskilt info herom.\nDer tages forbehold for kursændringer og flypriser (Ashiyanas priser er i euro både her og på hjemmesiden).\nBolig inkl. halvpension pr. person for 7 overnatninger (2018 priser):\nBambushytte single 490 euro\nBambushytte delt 435 euro\nEco lodge træhytte single 735 euro\nEco lodge træhytte delt 490 euro\nPalm grove single 805 euro\nPalm grove delt 560 euro\nSuiter kan bookes på forespørgsel og ved betaling af depositum up-front (35 %).\nDu booker selv fly. Flybillet koster fra 4.500 med 2 stop og fra 6.500 med et stop (priserne stiger betragteligt, som vi kommer nærmere afrejse og ender i 2018 på 16-18.000). Så vent ikke for længe. Rejsen er ikke omfattet af rejsegarantifonden.\nVi rejser med Qatar – 1 stop og anbefaler, at du gør det samme (ud den 24. marts formiddag og hjem den 2. april tidlig morgen). Du kan sagtens forlænge turen, hvis du ønsker.\nAndre udgifter du skal regne med er:\nVaccinationer ca. 1.000 (stivkrampe og hepatitis A)\nVisum ca. 380\nFrokost koster typisk 30-50 kr. pr. dag\nLommepenge til massage, smykker, tørklæder, buddhaer og hvad du ellers lyster…\nAshiyana ligger ca. 1,5 times kørsel fra lufthavnen taxa koster ca. 160 kr.\nVi holder en række informationsmøder, hvor du kan høre mere om turen ganske uforpligtigende. Du kan også sende os en mail, hvis du er interesseret og modtage de generelle betingelser for turen og mere uddybende information om stedet. Du er også velkommen til at ringe til os for at høre mere.\nInformationsmøder afholdes på Bregnerødvej 148 A, 3460 Birkerød – alle fra 1900-2030:\nSIDSTE GRATIS INFOMØDE ER 15. NOVEMBER 2017\nTilmelding til møderne sker på birgitte@baadegaard.dk\nKontakt Jette Blok for info om Indien, yoga, bolig & generelle betingelser for turen på 23314002 eller på info@jetteblok.dk\nKontakt Birgitte Baadegaard for info om workshops & infomøder på 29275348 eller på birgitte@baadegaard.dk\nVi glæder os til en berigende livsrejse med dig.\nBirgitte & Jette\nBigitte er cand. merc. og er kendt herhjemme som debattør i forhold til feminint lederskab, kommunikation, diversitet og retten til at være kvinde med stort K også i ledelsessammenhænge. Birgitte er kendt for at indføre begrebet ”Mini-Mand” og indbyder til, at vi tør vores anvende vores feminine essens i vores hverdag. Birgitte har været selvstændig siden 2004 og har arbejdet med kvinder både i outplacement, karriererådgivning, jobsøgning og har holdt et stort antal foredrag om kommunikation, diversitet og feminint lederskab i en række større virksomheder. Birgitte har besøgt Ashiyana i 2016 og er desuden forfatter til 3 bøger.\nJette er bl.a. uddannet yogalærer & mindfulness instruktør og har efterhånden besøgt både Mandrem og Ashiyana en del gange og kender derfor stedet som sit andet hjem. Jettes mere end 15 år på yogamåtten og har siden 2012 fungeret som underviser primært i virksomheder. Dette har gjort hende til en eftertragtet yogalærer og mindfulnessinstruktør i Danmark. Varmen i Indien gør det bare lidt dejligere at udfolde sig netop på yogamåtten. Jettes undervisning går fra det blide til det udfordrende – men du vil altid blive opfordret til at mærke efter, hvor din krop tager dig hen. Yoga handler ikke om at præstere – men om at du mærker dig selv og er dig selv. Det kræver ingen forudsætninger at deltage på yogamåtten andet end et åbent sind.


Første gang jeg så det var da jeg prøvede at finde CGI renders af Final Fantasy X karakterer og disse RIGTIGE mennesker blev ved med at dukke op, og jeg blev mega irriteret over at skulle filtrere dem fra. Så i 20016 ville tow af mine venner tage til J-Popcon i Valby, og inviterede mig fordi de vidste jeg kunne lide japansk kultur. Vi lavede vores første kostumer (mine var Lenne fra Final Fantasy X-2 og en Sexy no Nutsu Kiba fra Naruto), og siden har jeg været den eneste der ikke kunne stoppe…\nAt kvalificere mig til CICAF i 2015. Jeg lavede en af mine drømmekostumer, ikke bare pga. designet, men også fordi karakteren næsten legendarisk for mig, så det var betød meget for mig at cosplaye Oscar og kvalificeret mig til et event, der også betød meget for mig. Alle de fantastiske mennesker jeg har mødt ligger også meget højt på min liste over livsbedrifter!\nDet sociale aspekt. Du får lov til at være dig selv og åbne for alle dine kreative kanaler omkring ligesindede mennesker. De bånd jeg har formet med andre cosplayere er bland dybeste jeg har, for at være helt ærlig.\nLige nu er det stadig mit Oscar costume fra Rose of Versailles. Men jeg at ved at planlægge tre kostumer, der stå mig nær, med nogle fantastiske grupper, så hun bliver måske udfordret lidt.\nLige for tiden må det nok være Fran fra Final Fantasy XII eller Arkham City Catwoman!\nJeg har tre… Det først er da jeg løb på på scenen til J-Popcon, hvor min bedste veninde var annoncøren, for at modtage vores kvalificering til CICAF, og hun begyndte græde fordi hun var så glad.\nDet andet var da den selvsamme veninden endelig fik love til at repræsentere Danmark til NCC 2015, og hun var så lykkelig. Jeg kan huske at jeg løb op på scenes i mit kæmpe detaljerede cosplay og ikke være i stand til at kramme hende ordenligt, men jeg var bare SÅ stolt over at hun endelig nåede sit mål.\nOg det sidste er fra CICAF, hvor jeg fik muligheden for at møde Yuki Godbless og Jaiki Darkness, som jeg virkelig beundrer. Alle de øvrige søde repræsentanter og hjælper gjorde også min rejse til et minde jeg virkelig holder af. Jeg vil altid nyde minderne og de venner jeg fik mig på den tur!\nJeg elsker altid Genki, fordi de på en eller anden måde altid formår at få godt vejr! Så jeg er ovenud lykkelig for at kunne bruge en del af min sommerferie omringet af mine venner mens vi laver noget vi elsker. Genki er virkelig en af mine yndlings-conner, fordi det er så hyggeligt, og så alligevel er der nogle konkurrencer, der gør det spændende.\nDette er også første gang jeg er dommer til en større konkurrence her i Danmark, så jeg er meget spændt på at være dommer til en af mine yndlings-conner, der har så høj et niveau for forestillinger og passion, så jeg vil meget gerne takke Genki holdet for at bede mig være en del af dette!\nJeg er meget spændt på at møde jer alle (igen)! Kom endelig over og sige hej, hvis du har lyst, og lad os alle have et utroligt godt sensommereventyr sammen! Og husk at drikke en masse væske!!


Et selskabs virksomhed anses for i overvejende grad at bestå i passiv kapitalanbringelse, såfremt mindst 50 % af selskabets indtægter stammer fra fast ejendom, kontanter, værdipapirer eller lignende, der skal anses for passiv kapitalanbringelse, eller hvis handelsværdien af selskabets sådanne ejendomme, kontanter, værdipapirer eller lignende udgør mindst 50 % af handelsværdien af selskabets samlede aktiver.\nIndtægtskriteriet opgøres som gennemsnittet af de seneste tre regnskabsår. Handelsværdikriteriet gælder både på overdragelsestidspunktet og opgjort som gennemsnittet af de seneste tre regnskabsår.\nDer var tale om et selskab, som via et P/S havde investeret i solcelleparker i forskellige lande. Aktiviteten bestod i produktion og salg af el.


FOB Pligt til at vejlede i forbindelse med behandling af en sag om aktindsigt - PDF Free Download\nDownload "FOB Pligt til at vejlede i forbindelse med behandling af en sag om aktindsigt"\n1 FOB Pligt til at vejlede i forbindelse med behandling af en sag om aktindsigt\n2 Resumé En journalist bad den 30. maj 2018 Justitsministeriet om aktindsigt i en rapport fra en tværministeriel arbejdsgruppe om eftersyn af kontrolbestemmelser. Justitsministeriet svarede, at ministeriet havde forstået henvendelsen som en anmodning om aktindsigt i arbejdsgruppens endelige rapport, og oplyste, at arbejdsgruppen endnu ikke havde afsluttet sit arbejde. Der forelå derfor ikke en endelig rapport. 21. maj 2019 Forvaltningsret I en klage til ombudsmanden oplyste journalisten, at han på anden vis var kommet i besiddelse af en rapport fra arbejdsgruppen, som var dateret 2. marts 2018, og som ifølge forsiden var en endelig rapport. Justitsministeriet oplyste til brug for ombudsmandens behandling af sagen, at arbejdsgruppens anvendelse af betegnelsen endelig rapport var misvisende, fordi der var tale om et udkast, som oprindelig skulle have været behandlet på et møde i regeringens økonomiudvalg den 21. marts Efter ombudsmandens opfattelse havde Justitsministeriet foretaget en for snæver afgrænsning af journalistens anmodning om aktindsigt, da ministeriet på det pågældende tidspunkt var i besiddelse af den nævnte rapport/et udkast til rapporten. Ombudsmanden mente, at det ville have været naturligt og relevant, at Justitsministeriet havde vejledt journalisten om, at ministeriet var i besiddelse af rapporten/et udkast til rapporten fra arbejdsgruppen, for at få afklaret, om journalisten ønskede aktindsigt heri. Ombudsmanden henviste til vejledningspligten i forvaltningslovens 7 og til, at det er forudsat i offentlighedslovens forarbejder, at der navnlig når anmodninger om aktindsigt er fremsat af medier kan være særlig grund til at vejlede. Samlet set fandt ombudsmanden Justitsministeriets behandling af anmodningen om aktindsigt beklagelig. (Sag nr. 18/05532) Side 2 11\n3 I det følgende gengives ombudsmandens udtalelse om sagen (oprindelig stilet til journalisten): Ombudsmandens udtalelse 1. Hvad handler sagen om? Den 15. marts 2017 udsendte Justitsministeriet en pressemeddelelse, hvoraf det fremgik, at regeringen ville nedsætte en arbejdsgruppe, som skulle gennemgå samtlige regler, der giver myndighederne adgang til at gennemføre kontrolbesøg hos borgere og virksomheder, med henblik på at vurdere, om der var behov for at beholde de enkelte regler. Det fremgik endvidere, at arbejdsgruppen skulle afslutte sit arbejde inden foråret 2018, og at regeringen herefter ville tage stilling til arbejdsgruppens forslag. Justitsministeriet har i sin udtalelse af 18. januar 2019 til mig oplyst, at arbejdsgruppen om eftersyn af kontrolbestemmelser er en tværministeriel arbejdsgruppe bestående af repræsentanter fra Justitsministeriet, Økonomi- og Indenrigsministeriet, Skatteministeriet, Erhvervsministeriet, Miljø- og Fødevareministeriet og Beskæftigelsesministeriet. Med henvisning til den nævnte pressemeddelelse skrev en journalist fra medie A den 24. maj 2018 følgende til en medarbejder i Justitsministeriet: Tak for samtale. Det er den her arbejdsgruppe, som jeg henviser til, og som ifølge mine oplysninger skulle have færdiggjort sit arbejde. Derfor vil jeg gerne se den mhp at skrive om resultaterne. I en af 30. maj 2018 skrev journalisten herefter til samme medarbejder i Justitsministeriet: Da jeg ikke har fået noget svar fra dig, vil jeg gerne hermed søge aktindsigt i den omtalte rapport fra arbejdsgruppen. Justitsministeriet sendte følgende svar til journalisten den 31. maj 2018: Ved af 30. maj 2018 har du anmodet Justitsministeriet om aktindsigt i arbejdsgruppen om eftersyn af kontrolbestemmelsers rapport. Justitsministeriet har forstået din anmodning som vedrørende arbejdsgruppens endelige rapport. Ministeriet kan oplyse, at arbejdsgruppen Side 3 11\n4 endnu ikke har afsluttet sit arbejde, og der foreligger derfor ikke en endelig rapport, ligesom regeringen endnu ikke har taget stilling til arbejdsgruppens forslag. Det forventes, at arbejdsgruppen vil afslutte sit arbejde efter sommerferien Det forventes ligeledes, at arbejdsgruppens endelige rapport vil blive offentliggjort på Justitsministeriets hjemmeside i forlængelse heraf. Justitsministeriet vil i så fald samtidig orientere dig herom. Den 26. september 2018 rettede journalisten på ny henvendelse til Justitsministeriet og spurgte, om rapporten var færdig. I så fald ville journalisten gerne have den tilsendt. I en af 5. oktober 2018 svarede Justitsministeriet, at arbejdsgruppen endnu ikke havde afsluttet sit arbejde. I din klage til mig den 3. december 2018 skrev du, at medie A var kommet i besiddelse af en rapport fra arbejdsgruppen. Rapporten var dateret den 2. marts 2018, og det fremgik af rapportens forside, at den var endelig. Du bad mig på den baggrund undersøge, om Justitsministeriet havde tilbageholdt oplysninger og/eller afgivet misvisende svar, og om ministeriet burde have givet aktindsigt i eventuelle foreløbige udgaver af rapporten. Sagen handler således om Justitsministeriets afgrænsning og behandling af medie A s anmodning om aktindsigt, herunder ministeriets vejledningspligt i forbindelse med behandlingen af anmodningen. 2. Sagens retlige ramme 2.1. Retten til aktindsigt Det fremgår af 7, stk. 1, i offentlighedsloven (lov nr. 606 af 12. juni 2013 om offentlighed i forvaltningen), at enhver kan forlange at blive gjort bekendt med dokumenter, der er indgået til eller oprettet af en myndighed mv. som led i administrativ sagsbehandling i forbindelse med dens virksomhed. En anmodning om aktindsigt skal indeholde de oplysninger, som er nødvendige for, at en myndighed kan identificere den sag eller de dokumenter, der ønskes aktindsigt i (det objektive identifikationskrav), jf. 9, stk. 1, nr. 1, i offentlighedsloven. Retten til aktindsigt omfatter efter offentlighedslovens 7, stk. 2, nr. 1, alle dokumenter vedrørende en sag med de undtagelser, der følger af lovens Side 4 11\n5 Det er uden betydning, om et dokument er foreløbigt eller foreligger i udkastform, jf. forarbejderne til bestemmelsen (lovforslag nr. L 144 af 7. februar 2013). Således fremgår det også af Mohammad Ahsan, Offentlighedsloven med kommentarer (2014), s. 191, at aktindsigt ikke kan begrænses til f.eks. dokumenter, der er endelige. Det fremgår desuden af offentlighedslovens formålsbestemmelse, at loven har til formål at sikre åbenhed hos myndigheder mv. med henblik på navnlig at understøtte bl.a. mediernes formidling af informationer til offentligheden, jf. 1, stk. 1, nr Vejledningspligten i forvaltningslovens 7 Forvaltningsmyndighedernes generelle pligt til at vejlede følger af 7, stk. 1, i forvaltningsloven (lovbekendtgørelse nr. 433 af 22. april 2014), af almindelige retsgrundsætninger og af god forvaltningsskik. Efter 7, stk. 1, i forvaltningsloven skal en forvaltningsmyndighed i fornødent omfang yde vejledning og bistand til personer, der retter henvendelse om spørgsmål inden for myndighedens sagsområde. Forvaltningsloven gælder som udgangspunkt for behandling af sager, hvori der er eller vil blive truffet afgørelse af en forvaltningsmyndighed, jf. lovens 2, stk. 1. En forvaltningsmyndigheds sag om aktindsigt efter offentlighedsloven er en afgørelsessag i forvaltningslovens forstand. Af forarbejderne til bestemmelsen i 7 i forvaltningsloven (lovforslag nr. L 4 af 2. oktober 1985) fremgår bl.a. følgende: Bestemmelsen i 7, stk. 1, fastslår, at der for alle forvaltningsmyndigheder gælder en almindelig pligt til at vejlede borgerne. Bestemmelsen indebærer, at der skal ydes fornøden vejledning afhængig af sagens karakter og de konkrete omstændigheder. Det antages, at en myndighed også har pligt til at vejlede en borger, som myndigheden er i forbindelse med, selv om borgeren ikke direkte eller indirekte har bedt om vejledning, men hvor det fremstår som naturligt og relevant at give borgeren vejledning. Det gælder bl.a. i tilfælde, hvor myndighedens svar eller handlemåde ellers kan virke vildledende. Jeg henviser til overblik #5 om vejledning i Myndighedsguiden på ombudsmandens hjemmeside ( Side 5 11\n6 Ombudsmanden har f.eks. i Folketingets Ombudsmands beretning for 1999, sagen FOB (også offentliggjort på ombudsmandens hjemmeside), udtalt bl.a. følgende om vejledningsforpligtelsen: Borgeren skal have vejledning hvis han på et rimeligt grundlag beder om det. Imidlertid bør myndigheden efter omstændighederne også yde vejledning selv om borgeren ikke har bedt om det hvis myndigheden ud fra sagens oplysninger kan vurdere at der er behov for vejledning. Vedkommende myndighed må normalt yde vejledning hvis den der henvender sig til myndigheden, særligt har fremhævet omstændigheder af faktisk eller retlig karakter som efter de regler der gælder på det pågældende område, må give myndigheden anledning til at reagere. Om vejledningsforpligtelsen fremgår endvidere bl.a. følgende i Folketingets Ombudsmands beretning for 2002, sagen FOB (ligeledes offentliggjort på ombudsmandens hjemmeside): Det antages at en myndighed også har pligt til at vejlede en borger som myndigheden er i forbindelse med, selv om vedkommende ikke direkte eller indirekte har bedt om vejledning, men hvor det fremstår som naturligt og relevant at give borgeren information og vejledning i anledning af den sag som har givet myndigheden anledning til kontakten mellem myndighed og borger. Indholdet af en vejledning skal naturligvis være juridisk korrekt og så omfattende og detaljeret at det konkrete informationsbehov imødekommes på en rimelig måde. Vejledningen bør således give borgeren fornøden orientering om de regler der gælder på det pågældende forvaltningsområde, herunder om myndighedens praksis Vejledningspligt i forbindelse med aktindsigt I betænkning nr. 1510/2009 om offentlighedsloven, s. 390, er der om identifikationskrav og vejledningspligt i forbindelse med pressens begæringer om aktindsigt bl.a. anført følgende: Den offentlighedsordning, der er etableret med offentlighedsloven, har særlig betydning for pressens adgang til at informere offentligheden om forvaltningsmyndighedernes sager, og forvaltningsmyndighederne skal således udvise særlig imødekommenhed over for begæringer om aktindsigt, der indgives af pressen, ( ). Side 6 11\n7 Om vejledningspligtens omfang i forbindelse med identifikationskravet og temakravet i offentlighedslovens 9, stk. 1, anfører Mohammad Ahsan, Offentlighedsloven med kommentarer (2014), s. 213, bl.a. følgende: Vejledningspligten er i øvrigt særlig udtalt i de tilfælde, hvor anmodningen er fremsat af medierne, da offentlighedsloven har særlig betydning for mediernes adgang til at formidle oplysninger til offentligheden om myndighedernes sager mv., jf. også 1, stk. 1, nr. 4. En sådan pligt til at vejlede og assistere den aktindsigtssøgende kan navnlig når der er tale om en anmodning, der er fremsat af medierne også siges at følge af princippet om meroffentlighed. Om myndighedernes dialog med medierne kan jeg bl.a. henvise til min udtalelse af 9. februar 2017 i sagen 16/02596, som er offentliggjort på Offentlighedsportalen ( 3. Justitsministeriets vurdering 3.1. Justitsministeriet har den 18. januar 2019 afgivet en udtalelse til brug for min behandling af sagen. Det fremgår heraf, at den tværministerielle arbejdsgruppe om eftersyn af kontrolbestemmelser efter Justitsministeriets opfattelse kan anses for en selvstændig forvaltningsmyndighed i offentlighedslovens forstand. Ministeriet har samtidig oplyst, at formålet med arbejdsgruppens arbejde har været at lave et konkret beslutningsgrundlag for regeringen. Formålet har ikke været at lave et selvstændigt og af regeringen uafhængigt produkt I forbindelse med spørgsmålet om, hvorvidt der i foråret 2018 forelå en endelig rapport, har Justitsministeriet i sin udtalelse anført følgende: Justitsministeriet har forstået klagen således, at den bygger på, at der i foråret 2018 forelå en version af et rapportudkast fra arbejdsgruppen som siden er kommet klageren i hænde hvorpå var anført ordene endelig rapport. Justitsministeriet kan i den anledning oplyse, at et rapportudkast fra arbejdsgruppen skulle have været behandlet på et møde i regeringens økonomiudvalg den 21. marts Regeringsdrøftelsen af rapportudkastet blev dog udskudt, og rapportudkastet blev således ikke behandlet på mødet i regeringens økonomiud- Side 7 11\n8 valg den 21. marts Heller ikke siden er et rapportudkast fra arbejdsgruppen blevet behandlet på et møde i et regeringsudvalg, herunder økonomiudvalget Efter Justitsministeriets opfattelse var det misvisende, at ordene endelig rapport blev påført rapportudkastene udarbejdet i foråret Justitsministeriet forstår derfor fuldt ud, at det kan virke overraskende, når ministeriet på samme tid og flere gange siden har oplyst, at der ikke forelå en sådan endelig rapport. Det ændrer dog ikke ved, at rapporten ikke på daværende tidspunkt var endelig, da den som nævnt ikke var og i øvrigt ikke siden er tiltrådt af alle involverede ministre eller af regeringen. Ordene endelig rapport blev påført rapportudkastet af de pågældende medarbejdere uden andre overvejelser, end at ministrene kunne forelægges et udkast til endelig rapport. Ordvalget skal også ses i lyset af, at regeringens økonomiudvalg tidligere på året fik forelagt en (foreløbig) status for arbejdsgruppens arbejde. De pågældende medarbejdere var dog ikke uanset at arbejdsgruppen kan betragtes som en selvstændig forvaltningsmyndighed ( ) selv beslutningsdygtige i forhold til at afslutte arbejdet og afrapporteringen i arbejdsgruppen, som regeringen havde nedsat. Arbejdsgruppens arbejde var således at komme med et oplæg til regeringen, der så måtte beslutte, hvilke initiativer den ville iværksætte og dermed hvilke initiativer der skulle indgå i rapporten. At der ikke forelå en endelig arbejdsgrupperapport i foråret 2018 illustreres i øvrigt bl.a. ved, at det rapportudkast, der er vedlagt klagen hvorpå er anført endelig rapport er en tidligere version af det rapportudkast, som det i sidste ende var tanken at forelægge regeringens økonomiudvalg. Det rapportudkast, der er vedlagt klagen, blev således i et vist omfang justeret op til den planlagte forelæggelse for økonomiudvalget den 21. marts Samlet set var det og er det stadig Justitsministeriets opfattelse, at der ikke i foråret 2018 forelå en endelig arbejdsgrupperapport. Som nævnt ovenfor foreligger der i øvrigt fortsat ikke en endelig rapport. Som nævnt er det samtidig Justitsministeriets opfattelse, at ordvalget endelig rapport i foråret 2018 var misvisende. Rapportudkastene burde have været påført betegnelsen udkast eller lignende I forhold til behandlingen af medie A s aktindsigtsanmodning af 30. maj 2018 har Justitsministeriet oplyst, at ministeriet som det udtrykkeligt fremgår af ministeriets afgørelse af 31. maj 2018 forstod anmodningen som Side 8 11\n9 vedrørende arbejdsgruppens endelige rapport, og at det afgørende for afslaget på anmodningen var, at der ikke forelå det dokument, der blev efterspurgt. Da anmodningen kun rettede sig mod en endelig rapport, vurderede Justitsministeriet ikke, om der kunne gives aktindsigt i et rapportudkast. 4. Min vurdering 4.1. Justitsministeriet har telefonisk oplyst, at arbejdsgruppen om eftersyn af kontrolbestemmelser forud for et planlagt møde i regeringens økonomiudvalg den 21. marts 2018 sendte en rapport/et udkast til rapport til en række ministerier, herunder Justitsministeriet. Dokumentet svarede efter det oplyste til den rapport/det udkast til rapport af 2. marts 2018, som du har sendt til mig sammen med din klage. Det fremgår af Justitsministeriets udtalelse af 18. januar 2019, at dette rapportudkast i et vist omfang blev justeret op til den planlagte forelæggelse for økonomiudvalget den 21. marts 2018, og Justitsministeriet har telefonisk oplyst, at ministeriet herefter modtog et revideret udkast til rapport. I indledningen til den rapport, som du har sendt til mig sammen med din klage, fremgår det, at rapporten bl.a. indeholder en samlet indstilling til regeringen med forslag til, hvilke bestemmelser i gældende lovgivning det kan overvejes at ophæve. På forsiden af rapporten er det angivet, at det er en endelig rapport. Justitsministeriet har i sin udtalelse af 18. januar 2019 anført, at den nævnte arbejdsgruppe er en selvstændig forvaltningsmyndighed i offentlighedslovens forstand, men at formålet med arbejdet ikke har været at lave et selvstændigt og af regeringen uafhængigt produkt, jf. nærmere pkt. 3.1 ovenfor. Da arbejdsgruppens rapport ikke var og ikke siden er tiltrådt af alle involverede ministre eller regeringen, kunne den som jeg har forstået Justitsministeriet ikke betegnes som endelig. Ved min behandling af sagen har jeg ikke fundet anledning til at tage stilling til rapportens karakter. Jeg har således lagt til grund, at der på tidspunktet for Justitsministeriets modtagelse og behandling af medie A s anmodning om aktindsigt henholdsvis den 30. og 31. maj 2018 var indgået dels en rapport/et udkast til rapport fra arbejdsgruppen om eftersyn af kontrolbestemmelser til ministeriet, dels en efterfølgende revideret udgave, jf. nærmere ovenfor. Side 9 11\n10 4.2. Da medie A henvendte sig til Justitsministeriet den 24. maj 2018, skrev journalisten, at arbejdsgruppen ifølge hans oplysninger skulle have færdiggjort sit arbejde, og at han derfor gerne ville se det med henblik på at skrive om resultaterne. Da medie A på ny henvendte sig til Justitsministeriet den 30. maj 2018, skrev journalisten, at da han ikke havde modtaget noget svar, ville han gerne søge aktindsigt i den omtalte rapport fra arbejdsgruppen. På baggrund af ordlyden af medie A s anmodning om aktindsigt og det forhold, at Justitsministeriet på tidspunktet for behandlingen af anmodningen var i besiddelse af en rapport/udkast til en rapport fra arbejdsgruppen om eftersyn af kontrolbestemmelser, jf. nærmere ovenfor under pkt. 4.1 har ministeriet efter min opfattelse foretaget en afgrænsning af anmodningen om aktindsigt, som på det foreliggende grundlag var for snæver. Jeg finder således, at det havde været naturligt og relevant, at Justitsministeriet senest i forbindelse med afgørelsen af 31. maj 2018 havde vejledt journalisten om, at ministeriet var i besiddelse af den nævnte rapport/udkast til den nævnte rapport fra arbejdsgruppen for at få afklaret, om det var dette materiale, som medie A ønskede aktindsigt i. Jeg henviser til det, som jeg har anført om vejledningspligten i pkt. 2.2 ovenfor, og til, at det er forudsat i offentlighedslovens forarbejder, at der navnlig når anmodninger om aktindsigt er fremsat af medier kan være særlig grund til at vejlede, med henblik på at myndigheden bliver i stand til at identificere de sager eller de dokumenter, som der ønskes aktindsigt i, jf. pkt. 2.3 ovenfor. Det bemærkes, at jeg er opmærksom på, at der har været en telefonisk kontakt mellem journalisten og Justitsministeriet forud for henvendelsen af 24. maj 2018 til ministeriet. Justitsministeriet har ikke i udtalelsen til mig oplyst, at ministeriet under denne telefonsamtale vejledte journalisten om, hvilket materiale fra arbejdsgruppen ministeriet var i besiddelse af. Jeg har derfor lagt til grund, at dette ikke var tilfældet. Samlet set finder jeg Justitsministeriets håndtering af medie A s anmodning om aktindsigt beklagelig. Jeg har gjort Justitsministeriet bekendt med min opfattelse. Du er i besiddelse af den rapport/det udkast til rapport, som Justitsministeriet i første omgang modtog fra arbejdsgruppen. Denne rapport/dette udkast til rapport blev ifølge Justitsministeriets oplysninger justeret i et vist omfang, hvorefter Justitsministeriet modtog en revideret udgave. Side 10 11\n11 Hvis du ønsker aktindsigt i den senere reviderede version af rapporten, må jeg henvise dig til at rette henvendelse til Justitsministeriet. På den anførte baggrund foretager jeg mig ikke mere i sagen. Jeg bemærker, at jeg ikke har fundet anledning til at tage stilling til, om Justitsministeriet burde have behandlet medie A s henvendelse af 24. maj 2018 som en anmodning om aktindsigt. Side 11 11


Pædagogik - Som skole arbejder vi helhedsorienteret - Dybbøl\n“Et samlet, særligt tilbud”\nDybbøl Efterskole er en efterskole for specialundervisningselever med specifikke og generelle indlæringsvanskeligheder. Vi er et såkaldt “samlet, særligt tilbud”. På mange måder en helt almindelig efterskole, men alligevel på særlige vilkår. Vi vægter boglige og praktiske fag lige højt og forventer således af skolens elever, at de har boglig interesse og et ønske om og vilje til at arbejde med det faglige indhold i skolefagene.\nDet er meget forskelligt, hvilke faglige, sociale eller personlige udfordringer skolens elever har. Fælles for alle er dog, at de har særlige behov, som vi efter bedste evne tager hensyn til – samtidig med at eleverne skal indgå i fællesskabet på Dybbøl Efterskole på fællesskabets egne betingelser. Vi har på Dybbøl Efterskole rigtig gode erfaringer med denne balance, som er rummelig og udfordrende på samme tid.\nStørstedelen af skolens specialundervisningsressourcer anvendes til undervisning på små hold (typisk 8-10 elever). Den boglige undervisning fokuserer på dansk, matematik og engelsk. Alle hold er niveauinddelt.\nVi tilbyder folkeskolens prøver i såvel 9. klasse og 10. klasse i fagene dansk, matematik og engelsk. Idræt er udtræksfag for elever i 9. klasse. Nogle af skolens elever går til alle de prøver vi tilbyder, andre går til nogle få prøver og andre igen går slet ikke til prøver, men har måske brug for at vente et år mere, før de er klar.\nSom skole arbejder vi helhedsorienteret – fagligt, personligt, socialt – det hele hænger sammen og vi arbejder for at give eleverne et godt skoleophold, hvor de udvikler sig på alle områder.


Derfor køber vi færre pc'er: Disse produkter hitter - Computerworld\nVi gider ikke længere købe pc'er. Se her, hvad vi i stedet med glæde betaler kassen for.\n16. september 2011 kl. 11.40\nBrat opbremsning i pc-salget: Salget er gået i stå\nTablet-pc'erne stormer frem, og producenterne kan godt begynde at gnide sig i hænderne: Salget går kun op og op.\nIDC har netop frigivet en ny rapport om det fremadstormende marked, der viser, salget af tavle-computere er vokset med 303,8 procent fra andet kvartal 2010 til andet kvartal 2011.\nI andet kvartal i år blev der langet 13,6 millioner tablet-pc'er over diskene rundt omkring i verden.\nIDC hæver samtidig forventningerne til resten af året, hvor man forventer, at salget vil nå op på 62,5 millioner enheder - tidligere var forventningen kun 53,5 millioner.\nDet er ikke overraskende fortsat Apple, der primært nyder godt af de tablet-hungrende forbrugere.\nI seneste kvartal stod æble-fabrikken således for 68,3 procent af de tablet-pc'er, der blev solgt på verdensplan.\nResearch in Motion, der fik debut med sin PlayBook, nuppede 4,9 procent af kunderne i andet kvartal, mens Android-produkterne oplevede et fald fra 34 procent til 26,8 procent.\nIDC-analytikerne forventer, at Android vil falde yderligere i resten af året, og selvom Apples iPad 2 fortsat er uhyre populær, venter man også, at den vil opleve faldende markedsandele, når året lakker mod enden.\nLidt sjovt er det, at HP's dødsdømte Touchpad, der nu bliver solgt langt billigere, end det oprindeligt var meningen, faktisk ser ud til at få en markedsandel på 4,7 procent i tredje kvartal.\nE-bogslæserne hitter også\nPå markedet for dedikerede e-bogslæsere fører Amazon fortsat an med Kindlen, der har en markedsandel 51,7 procent på et marked, der voksede med 167 procent i forhold til samme periode året før.\nBarnes & Noble kommer ind på en andenplads med en markedsandel på 21 procent.\nIDC venter, at der ialt vil blive solgt 27 millioner e-bogslæsere i 2011, tidligere var budet blot 16,2 procent.\nBlandt andet hæfter analytikerne sig ved, at Amazon er på vej med et nyt produkt, der ser ud at blive en blanding mellem en tablet-pc og en e-bogslæser - hvilket kan hjælpe på salget.\nDet er ingen hemmelighed, at de flotte salgstal på tablet- og e-bogslæser-markederne gør ondt på pc-markedet.\nFor nylig nedjusterede Gartner sine forventninger til 2012-salget, hvor analysehuset nu forventer en vækst i pc-salget på 10,9 procent mod tidligere 12,8 procent.\nDet vil svare til et samlet salg på 404 millioner enheder.\n"Tablet-computere har dramatisk ændret dynamikken på pc-markedet. HP's beslutning om at revurdere sin pc-strategi understreger, at pc-producenterne er pressede til enten at indrette sig efter den nye dynamik eller forlade markedet," lød det fra Gartner.


Skal FIFA forholde sig til politik?\nSkrevet 5. June 2014 af meningsmaskinen\t• 0 kommentarer\nOm ganske kort tid starter verdensmesterskabet i fodbold, FIFA World Cup 2014, i Brasilien. Det er en begivenhed, som langt de fleste sportsinteresserede ser frem til med spænding og glæde. Men FIFA, foreningen bag verdensmesterskabet, møder kritik fra flere sider for ikke at tage hensyn til tvivlsomme politiske forhold i værtslandene, selvom foreningen erklærer, at den er en apolitisk organisation. Læs hele oplægget →\nKategori: Sport | Nøgleord: Brasilien, FIFA beskyldt for korruption, FIFA World Cup 2014, fodbold-VM, gæstearbejdere, menneskerettigheder, Qatar i 2022, sportsinteresserede, tvivlsomme politiske forhold, værtslandene, verdensmesterskabet\nMåske har du hørt om det amerikanske fænomen ‘The Church of the Flying Spaghetti monster’. Wikipedia skriver, at den særprægede religions stifter, Bobby Henderson, skabte bevægelsen i 2005 i protest mod at uddannelsesudvalget i staten Kansas overvejede at indføre undervisning i intelligent design i skolerne på linje med Darwins teorier. Læs hele oplægget →


Samarbejde med andre - Samarbejde med andre - Danske Planteskoler\nOm Danske Planteskoler\nNetværk for Unge Ambitiøse Gartnere\nIndlæg fra Vintermøde\nArrangementer i Danske Planteskoler\nByens grønne kvardratmeter\nGenerelt for erhvervet\nHer er du: > Om Danske Planteskoler > Samarbejde med andre\nMiljø (MPS) - Danske Planteskoler passer på miljøet\nDansk planteskoleerhverv er en del af det danske samfund. Derfor ligger det danske miljø Danske Planteskoler stærkt på sinde, og det afspejler sig i hverdagen i den enkelte planteskole.\nDansk planteskoleproduktion tilstræber en absolut minimering af anvendelsen af plantebeskyttelsesmidler. Biologisk bekæmpelse anvendes i videst muligt omfang. Heldigvis betyder forskning og udvikling på netop dette område, at mulighederne bliver flere og flere.\nRessourceminimering er blevet en del af planteskolernes hverdag. Det gælder om at spare på vand, gødning, emballage og mange andre ressourcer. Både for virksomhedens egen skyld og for den dejlige, danske naturs skyld.\nMange af Danske Planteskolers medlemmer har allerede sluttet sig til den internationale miljøstandard MPS, og antallet af MPS certificerede medlemmer er hastigt voksende. En udvikling Danske Planteskoler hilser velkommen og støtter aktivt.\nMPS er et internationalt anerkendt klassificeringssystem, der opstiller krav til planteproducenter om ressourceminimering. Kun producenter, der lever op til kravene, kan benytte MPS mærket og kun efter at have gennemgået en certificeringsproces, der klarlægger, hvilken klassificering virksomheden er berettiget til.\nSe vores folder om MPS her\nKontakt GartneriRådgivningens konsulent:\nAnne Krogh Larsen | 8740 5476 | akl@seges.dk\nSe mere på MPS's egen hjemmeside www.my-mps.com\nDanske Planteskoler er medlem af brancheorganisationen Dansk Gartneri, som samler og varetager hele den danske gartnerisektors erhvervspolitiske interesser. DP er repræsenteret i Dansk Gartneris bestyrelse og i relevante udvalg under Dansk Gartneri. DP har derudover et tæt samarbejde med Dansk Gartneris erhvervspolitiske sekretariat, der i dag er placeret på Axelborg i København.\nEuropean Nurserystock Association (ENA). ENA er fællesorganisationen for de enkelte nationale planteskoleorganisationer, hvis opgave det er at styrke erhvervets økonomi og udvikling gennem fagligt og erhvervspolitisk samarbejde.\nFlorainfo ApS er et selskab der har til formål at tilbyde planteskolebranchens fælles produktinformationer som stregkoder, etikettekster og fotografier af planteskoleplanter til brug skiltebilleder, etiketter og andre salgsfremmende materialer.\nHaveinspiration.dk er en hjemmeside til forbrugeren, der ønsker mere information om planter til hus og have. Den laves i samarbejde mellem Danske Prydplanter, Danske Havecentre og Dansk Planteskoleejerforening.\nUdstillingen Have og Landskab\nFormålet med udstillingen er at fremvise planter af vore gode danske kvalitet, i samarbejde med danske planteskoler.\nPå udstillingen kan man opleve:\nProvenienser, nyheder, fællesstand og maskiner.\nI samarbejde med kolleger ønsker vi at vise, hvad der ved fælles interesse kan vises brugere af planter.\nMan mødes med arbejdere og ejere af anlægsvirksomheder, som vi samarbejder med i det daglige. Landskabsarkitekter, arkitekter, kommunal forvaltning.\nIPPS (International Plant Propagators Society) er en international organisation for mennesker med interesse i formering og dyrkning af planter. Den europæiske afdeling har hovedkvarter i England. Hovedformålet er at danne netværk mellem medlemmerne og mottoet er ”Seek and share”.\nInternational Hardy Plant Union (ISU) er fællesorganisationen for de enkelte nationale staudeplanteskoler og organisationer med interesse for stauder.\nInternationalen Stauden Union (ISU).\nLæs mere på www.isu-perennials.org.\nPartnerLandskab er et fagligt netværk for den grønne sektors interessenter med erfaringsudveksling og igangsætning af projekter af brugbar forskningsbaseret viden, der kan udnyttes direkte i medlemmernes praksis. PartnerLandskab er organiseret af Skov & Landskab ved Københavns Universitet.\nSkov- og Naturstyrelsen og Skov & Landskab har i samarbejde med Dansk Planteskoleejerforening udviklet et web-baseret rådgivningssystem for valg af plantemateriale til brug i skov og landskab.\nTorben Madsen, Gymosevej 10, Haderslev\nÅbent hus dag ved minivådområde\nLogistikvej 25A, 5250 Odense SV\nHandelspladsen for potteplanter\n13/06 - 14/06-2022\nIPM Summer Edition\nDanske Planteskolers generalforsamling\nDanske Planteskoler - Hvidkærvej 29 - 5250 Odense SV - Email: info@danskeplanteskoler.dk - Cookiepolitik


Hvem er Ushers ekskone, Grace Miguel? - Underholdning\nHvem er Usher's Ex-Wife, Grace Miguel?\nUsher og Grace Miguel meddelte for nylig, at de afslutter deres tre-årige ægteskab. Hvem er Grace Miguel? Her er hvad vi ved om Usher's ex.\nHvem er Grace Miguel?\nUsher og Grace Miguel | Jonathan Leibson / Getty Images til Samsung\nhvad laver Gary Payton nu\nMiguel var ifølge Usher manager Mennesker . Usher susede om hende i 2014 interview med Billboard . ”Jeg har en utrolig partner og manager,” sagde Usher Billboard . 'Hun har hjulpet mig gennem nogle af de sværeste tider i mit liv og min karriere.'\nMiguel, også kendt som Michelle Grace Harry, fik sin start i underholdningsindustrien, mens hun arbejdede med cateringfirmaer. Hun besluttede at strejke alene og oprette sit eget cateringfirma. På et tidspunkt blev Miguel chef for Cosby Show , rapporter E! Nyheder.\nUsher's forhold før Grace Miguel\nTameka Foster | Larry Busacca / Getty Images til Gucci\nFør Usher begyndte at gå ud med Grace Miguel, var han i to højt profilerede forhold. Tilbage i 2001 daterede han TLC-sanger Rozonda 'Chilli' Thomas. Det var dog ikke meningen, og de brød op i 2003.\nFans spekulerede på Usher's album fra 2004 Tilståelser handlede om deres splittelse, men Thomas siger, at dette ikke er tilfældet. Hun fortalte US Ugentlig Tilståelser handlede om Jermaine Dupris personlige liv. ”Vi var sammen, da han indspillede det album,” fortalte Thomas Us Ugentlig . “Alle disse sange på Tilståelser , det handlede om Jermaine Dupris situation. Usher sang bare det. Men folk købte sig lidt ind i det, det var bare timingen for vores opløsning, da albummet kom ud. Så folk antog, at albummet handlede om os, men det var det ikke. ”\nEfter at Thomas og Usher skiltes, begyndte han et forhold til sin stylist, Tameka Foster. Det tidligere par blev gift i 2007 og blev skilt i 2009. Usher fortalte Oprah han og Foster endte med at blive fjender. ”Jeg følte virkelig, at vi var venner. Hun gjorde os til fjender på en måde, som jeg aldrig kunne forstå, ”sagde Usher.\nhvor meget tjener samantha ponder\nMiguel havde ikke et venligt forhold til Ushers tidligere kone. Under forvaringskampen mellem Usher og Foster afslørede sangeren under retssagen, at Foster spyttede på Miguel, efter at hans daværende kæreste kom til hendes hus. Usher sagde også, at Foster forsøgte at ramme ham, rapporter E! Nyheder. Foster tilstod beskyldningerne under retssagen og sagde: ”Jeg skubbede ham væk, fordi han forsøgte at bevæge mig ... Jeg var meget ked af det. Jeg sagde: 'Du medbringer ikke din elskerinde.' Jeg sagde sandsynligvis et par andre ord, valgord - 'Bring ikke hende til mit hus.' '\nUnder afslutningsargumenter sagde Ushers advokat, at Foster var 'ude af stand til at være en ordentlig forælder,' rapporterer MyFox Atlanta . Advokaten tilføjede Foster 'har ikke den følelsesmæssige stabilitet eller evne til at binde sig med [børnene], og derfor er hun handicappet.'\nForvent ikke at fortælle alt når som helst\nØnsker du deets om parrets ægteskab? Hvis du håber på at læse en saftig fortællingsbog fra Miguel eller Usher, venter du meget lang tid. Det rapporteres, at Usher og hans snart eks-kone underskrev en fortrolighedsaftale som en del af skilsmissen ifølge Atlanta Black Star .\nLæs mere : Den virkelige grund Robin Thicke og Paula Patton kaldte det afsluttet\nSandra Sanchez Nettoværdi | Livsstil og indtjening\nTop 36 Gabrielle Reece Citater\nRaef LaFrentz Bio | Familie, kone, statistik og formue\nMatt Olson Bio: Familie, karriere, nettoværdi og statistik\nhvor bor jennie finch nu\nhvor gik ben zobrist på college\nhvilket hold spiller skylar diggins for